hotchpotch/miracl-hf-unified huggingface dataset:
অন্তর্লিখন
জ্যামিতিতে অন্তর্লিখন (ইংরেজি ভাষায়: Inscribe) বলতে একটি ঘনবস্তু বা জ্যামিতিক আকৃতির ভিতরে আরেকটি ঘনবস্তু বা জ্যামিতিক আকৃতিকে এমনভাবে অন্তর্ভুক্ত করা বোঝায় যাতে ভেতরের বস্তু বা আকৃতিটি বাইরেরটির সাথে একেবারে লেগে থাকে। ক বস্তুর ভেতরে খ বস্তু অন্তর্লিখিত আছে, একে অন্যভাবে বলা যায় খ বস্তুর বাইরে ক বস্তু পরিলিখিত (circumscribe) আছে। অন্তর্লিখিত আকৃতিটি যদি বৃত্ত হয় তাহলে তাকে বলে অন্তর্বৃত্ত। আর পরিলিখিত হলে বলে পরিবৃত্ত।
পরিলিখন
জ্যামিতিতে পরিলিখন (ইংরেজি ভাষায়: Circumscribe) বলতে একটি ঘনবস্তু বা জ্যামিতিক আকৃতির বাইরে আরেকটি ঘনবস্তু বা জ্যামিতিক আকৃতিকে এমনভাবে স্থাপন করা বোঝায় যাতে বাইরের বস্তু বা আকৃতিটি ভেতরেরটির সাথে এতেবারে লেগে থাকে এবং একেবারে সঠিকভাবে অন্তর্ভুক্ত করে। ক বস্তুর বাইরে খ বস্তু পরিলিখিত আছে, একে অন্যভাবে বলা যায় খ বস্তুর ভেতরে ক বস্তু অন্তর্লিখিত (inscribe) আছে। পরিলিখিত আকৃতিটি যদি বৃত্ত হয় তাহলে তাকে বলে পরিবৃত্ত। আর অন্তর্লিখিত হলে বলে অন্তর্বৃত্ত।
বহুতলক
জ্যামিতিতে বহুতলক (ইংরেজি ভাষায়: Polyhedron, বহুবচন: polyhedra) বলতে এক ধরণের জ্যামিতিক ত্রিমাত্রিক ঘনবস্তু বোঝায় যাদের তলগুলো সুষম এবং ধারগুলো সরল রেখা। যেসব বস্তু বা আকৃতির ভুজ, তল বা প্রতিটি অংশ সুষম তাদেরকে সাধারণভাবে পলিটোপ (Polytope) নামে যাকা হয়। বহুতলক হচ্ছে ত্রিমাত্রিক পলিটোপ। অন্যদিকে বহুভুজকে বলা যায় দ্বিমাত্রিক পলিটোপ।
অধিকাংশ বহুতলকের প্রধান বৈশিষ্ট্য হচ্ছে একটি ধার (edge) কেবল মাত্র দুটি তলকে যুক্ত করে। এছাড়া ধারের আরেকটি বড় বৈশিষ্ট্য হচ্ছে সে কেবল দুটি কোণার মধ্য দিয়ে যায়।
"অয়লার বৈশিষ্ট্য" খুব গুরুত্বপূর্ণ। এই বৈশিষ্ট্যকে χ দ্বারা প্রকাশ করা হয় এবং এটি একটি বহুতলকের কোণার সংখ্যা "V", ধারের সংখ্যা "E", এবং তলের সংখ্যা "F" কে নিচের সমীকরণের মাধ্যমে যুক্ত করে:
প্লেটোনীয় ঘনবস্তু
জ্যামিতিতে প্লেটোনীয় ঘনবস্তু (ইংরেজি ভাষায়: Platonic solid) এক ধরণের সুষম উত্তল বহুতলক, অনেকটা সুষম বহুভুজের মত। প্লেটোনীয় ঘনবস্তুুর তলগুলো এক ধরণের সদৃশ (congruent) সুষম বহুভুজ। অর্থাৎ, প্রতি কোণায় সমান সংখ্যক তল যুক্ত হয়, যে কারণে এর সবগুলো তলের ধার, কোণা এবং কোণ সদৃশ।
মোট ৫টি প্লেটোনীয় ঘনবস্তু রয়েছে:
কালনিরূপণবিদ্যা
কালনিরূপণবিদ্যা (ইংরেজি ভাষায়: Chronology) বলতে সময়কে ক্রমান্বয়ে সাজিয়ে বিভিন্ন ঘটনা যে সমায়ানুক্রমে ঘটেছে সেভাবে লিপিবদ্ধ করার পদ্ধতিকে বোঝায়। মানব সভ্যতার বিভিন্ন ঘটনার কালনিরূপণ করার প্রক্রিয়া বর্ষপঞ্জির সাথে নিবিঢ়ভাবে সম্পর্কিত।
বৈজ্ঞানিক কালনিরূপণবিদ্যা মহাবিশ্বের বিভিন্ন ঘটনা যে ক্রমে এবং যে সময়ে ঘটেছে তা আবিষ্কার করে পুরো ইতিহাসকে একটিমাত্র সময়ের স্কেলে সাজানোর চেষ্টা করে। বিজ্ঞানের বিভিন্ন ক্ষেত্রে এর ব্যবহার দেখা যায়। যেমন, জ্যোতির্বিজ্ঞানে মহাজাগতিক ঘটনাগুলোকে হাজার বা লক্ষ লক্ষ বছরের স্কেলে বিচার করা হয়, ভূতত্ত্ব এবং জীবাশ্মবিজ্ঞানে পৃথিবী এবং প্রাণের উদ্ভব ও বিবর্তনের ইতিহাস তুলে ধরার জন্য কয়েক শত বা কয়েক হাজার বছরের স্কেল ব্যবহার করা হয়। ভূ-কালনিরূপণবিদ্যা একেবারে প্রাচীন কাল থেকে শুরু করে এমনকি সভ্যতার ইতিহাস পর্যন্ত নেমে আসে, এটিও কয়েক হাজার বছরের স্কেলে কাজ করতে পারে। সব ধরণের কালনিরূপণবিদ্যার মধ্যে সবচেয়ে ছোট স্কেল ব্যবহার করা হয় মানব সভ্যতার বিভিন্ন ঘটনা লিপিবদধ করতে।
প্রাচীন কালের মানুষরা যে ধরণের ঐতিহাসিক কালনিরূপণবিদ্যায় অভ্যস্ত ছিল তা আধুনিক কালের নিখুঁত গবেষণায় অনেক সময়ই ভুল বিবেচিত হয়। কারণ তাদের প্রক্রিয়া সম্পর্কে অনেক সময় স্পষ্ট কিছু জানা যায় না এবং অনেক ক্ষেত্রে তাদের কালনিরূপণের পদ্ধতিটিই খুব ঘোলাটে। সেকালের সঠিক ইতিহাস তুলে আনতে তাই অনেক সময়ই জীবাশ্ম এবং প্রত্নতত্ত্ব ব্যবহার করা হয়।
এরাসমুস রাইনহোল্ড
এরাসমুস রাইনহোল্ড (জার্মান ভাষায়: Erasmus Reinhold) (২২শে অক্টোবর, ১৫১১ - ১৯শে ফেব্রুয়ারি, ১৫৫৩) ছিলেন একজন জার্মান জ্যোতির্বিজ্ঞানী ও গণিতবিদ যাকে তার প্রজন্মের সবচেয়ে প্রভাবশালী জ্যোতির্বিদ্যা শিক্ষকদের একজন হিসেবে গণ্য করা হতো। তিনি জার্মানির জাখসেন অঞ্চলের অন্তর্গত সালফেল্ড নামক স্থানে জন্মগ্রহণ করেন এবং সেখানেই মৃত্যুবরণ করেন।
তিনি শিক্ষা গ্রহণ করেছিলেন ভিটেনবার্গ বিশ্ববিদ্যালয়ের জ্যাকব মিলিশের অধীনে। ১৫৩৬ সালে তিনি প্রথমে উচ্চতর গণিতের শিক্ষক হিসেবে নিয়োগ পান। সে সময় গণিতের অংশ হিসেবে ফলিত গণিতও পড়ানো হতো যার অংশ ছিল জ্যোতির্বিদ্যা।
রাইনহোল্ড অনেকগুলো তারার একটি তালিকা তৈরি করেছিলেন। তার জ্যোতির্বিজ্ঞান প্রকাশনার মধ্যে রয়েছে গেয়র্গ পুরবাখের "Theoricae novae planetarum" বইয়ের ব্যাপারে মন্তব্য। কোপের্নিকুস তার বিখ্যাত "De revolutionibis" বই প্রকাশের পূর্বেই রাইনহোল্ড তার সৌরকেন্দ্রিক মতবাদ বিষয়ে জানতে পেরেছিলেন এবং পুরবাখের বইয়ের মন্তব্যে কোপের্নিকুসের পক্ষে লিখেছিলেন। অবশ্য জোহানেস কেপলার এবং গ্যালিলিও গ্যালিলাই এর আগের অন্য সব জ্যোতির্বিদদের মতো রাইনহোল্ডও কোপার্নিকাসের গাণিতিক মডেলটিকে আরেকটি ভূকেন্দ্রিক মডেলের মাধ্যমে ব্যাখ্যা করে পরিশেষে সৌরকেন্দ্রিক মতবাদ বর্জন করেন। এর পেছনে মূল কারণ ছিল ধর্মীয়।
প্রুশিয়ার ডিউক আলবার্ট রাইনহোল্ডের পৃষ্ঠপোষকতা করতেন এবং তার প্রুশীয় তালিকা (বা প্রুটেনীয় তালিকা) প্রকাশের ব্যাপারে আর্থিক সাহায্য দিয়েছিলেন। এই তালিকা পুরো সম্রাজ্যের সবখানে কোপার্নিকাসের পদ্ধতিতে গতিপথ নির্ণয়ের প্রক্রিয়া ছড়িয়ে দিতে সাহায্য করেছিল। অবশ্য সব সময়ই এমনভাবে গণনাটি সাজানো হতো যাতে পৃথিবীকে স্থির ধরলেও কোন সমস্যা না হয়। রাইনহোল্ডের প্রুটেনীয় তালিকা এবং কোপার্নিকাসের গবেষণার ভিত্তিতেই পোপ গ্রেগরি ১৩ তারিখ ১৫৮২ সালে বর্ষপঞ্জী সংস্কার করেছিলেন।
রাইনহোল্ড কোপের্নিকুসের De revolutionibus বইয়ের যে কপিটিতে প্রচুর টীকা সংযুক্ত করেছিলেন সেটি এডিনবরার রাজকীয় মানমন্দির থেকে সংগ্রহ করেছিলেন ওয়েন জিঞ্জারিশ। জিঞ্জারিশের কর্ম তৎপরতায়ই পরবর্তীকালে কোপার্নিকাসের এই বইটির প্রথম ও দ্বিতীয় সংস্করণের বিস্তৃত গবেষণা সম্ভব হয়। এ কারণেই বলা হয় গুটেনবার্গ বাইবেলের পর অন্য কোন প্রাচীন বইয়ের প্রথম সংস্করণ নিয়ে এতো বিস্তারিত গবেষণা সম্ভব হয়নি। কোপের্নিকুসের বইয়ের উপর করা একটি মন্তব্য থেকে জানা যায় রাইনহোল্ড পৃথিবী থেকে সূর্যের দূরত্ব মেপেছিলেন। অবশ্য তিনি পরিমাপের পদ্ধতিটি একটু অদল বদল করেছিলেন যাতে টলেমির উত্তরে পৌঁছানো যায়।
রাইনহোল্ডের নামে চাঁদের একটি সংঘর্ষ খাদের নাম রাখা হয়েছে। ইনসুলারুম সাগরে অবস্থিত কোপার্নিকাস খাদের দক্ষিণ-পূর্বে এই খাদটি অবস্থিত।
স্মার্টফোন
স্মার্টফোন () হলো হাতের মোবাইল কম্পিউটিং যন্ত্র। ফিচার ফোনের সাথে তাদের পার্থক্য হলো, তাদের তুলনামূলক বেশি শক্তিশালী হার্ডওয়্যার সক্ষমতা এবং বিস্তৃত মোবাইল অপারেটিং সিস্টেম, যেগুলো মূল সুবিধা যেমন ফোন কল, বা টেক্সট ম্যাসেজিঙের সাথে সাথে আরও বেশি সফটওয়্যার, ইন্টারনেট (ওয়েব ব্রাউজিং সহযোগে), এবং মাল্টিমিডিয়া সুবিধা (ক্যামেরা, মোবাইল গেমিং) ইত্যাদি প্রদান করে। স্মার্টফোনে অনেকগুলো সেন্সর রয়েছে এবং তারবিহীন যোগাযোগও সমর্থন করে যন্ত্রগুলো।
প্রথমদিকে স্মার্টফোনগুলোর মূল লক্ষ্য ছিলো এন্টারপ্রাইজ মার্কেট, যেগুলো পার্সোনাল ডিজিটাল এসিসট্যান্টের সুবিধাসমূহ মুঠোফোনে আনতে চাচ্ছিলো। ২০০০ এ, ব্ল্যাকবেরি, নকিয়ার সিম্বিয়ান প্ল্যাটফর্ম, এবং উইন্ডোজ ফোন জনপ্রিয়তা পেতে শুরু করে। ২০০৭ সালে আইফোন মুক্তির পর থেকেই স্মার্টফোনগুলোতে পরিবর্তন আসতে থাকে, যার মধ্যে আছে বড় টাচ সেন্সিটিভ স্ক্রিন, মাল্টি টাচ জেসচার, মোবাইল এপ্লিকেশন ডাউনলোডের সুবিধাসহ আরও অনেককিছু।
২০১২ সালের তৃতীয়ার্ধে জানা যায়, বিশ্বব্যাপী ১০০ কোটি স্মার্টফোন ব্যবহারকারী রয়েছে। ২০১৩ সালের শুরুর দিকে স্মার্টফোনের এ জনপ্রিয়তায় ফিচার ফোনের বাজার ছোট হতে থাকে।
আইবিএম সাইমন ছিল প্রথম স্মার্টফোন।
এরিকসন আর৩৮০ ছিল প্রথম স্মার্টফোন যেখানে সিমবিয়ান অপারেটিং সিস্টেম ব্যবহার করা হয়েছিল।
২০০৭ সালে অ্যাপল প্রথম আইফোন বাজারে ছাড়ে।
অ্যানড্রয়েড (অপারেটিং সিস্টেম) একটি ওপেন সোর্স মোবাইল অপারেটিং সিস্টেম যা বিভিন্ন মুক্ত সোর্স প্রজেক্টের ওপর ভিত্তি করে তৈরি। একজন অ্যানড্রয়েড ডেভেলপার এই প্ল্যাটফর্মের ওপর তৈরি ফোনের সোর্সকোড প্রবেশাধিকার রাখে। সহজ কথায় একজন ডেভেলপার চাইলে ইন্টারফেস নিয়ন্ত্রণ করে এবং বিভিন্ন ছোটখাটো কাজ করে প্ল্যাটফর্মের ভালোমন্দ নির্ধারণে সাহায্য করতে পারে। গুগলের অ্যানড্রয়েড মুক্ত সোর্স হিসেবে থাকায় বড় বড় কোম্পানিসমূহ (ওপেন হ্যান্ডসেট অ্যালায়েন্স) তাদের হার্ডওয়্যার ডিভাইসে অ্যানড্রয়েড অপারেটিং সিস্টেম ব্যবহার করতে শুরু করেছে। ফলে গুগলের অ্যানড্রয়েড দ্রুত ছড়িয়ে পড়ছে ও জনপ্রিয়তা বাড়ছে।
অ্যানড্রয়েড প্ল্যাটফর্মের জন্য অনেক সুবিধা রয়েছে
ক্যালরিমিটার
যে যন্ত্রের সাহায্যে তাপ পরিমাপ করা হয়, তাকে ক্যালরিমিটার বলা হয়। বিজ্ঞানী রেনো একটি উন্নত ক্যালরিমিটার উদ্ভাবন করেন যাকে রেনোর ক্যালরিমিটার বলা হয়। এর তিনটি প্রধান অংশ থাকে- ক্যালরিমিটার, গেট ও বাষ্প উত্তাপক।
নিম্নোক্ত অংশগুলো নিয়ে ক্যালরিমিটার গঠিত:
এ যন্ত্রের প্রধান অংশ হচ্ছে একটি চোঙাকৃতির পাত্র, যাকে ক্যালরিমিটার বলে। সাধারণত পাত্রটি তামার তৈরি হয়। একটি বড় কাঠের বক্সে অপরিবাহী বস্তুর ওপর এটি বসানো হয়। ক্যালরিমিটারে একই পদার্থের তৈরি একটি নাড়ানি বা আলোড়ক থাকে। স্ট্যান্ডের সাহয্যে একটি থার্মোমিটার ঝুলানো হয় যার সাহায্যে ক্যালরিমিটারে রাখা তরলের তাপমাত্রা মাপা হয়। ক্যালরিমিটারের ঢাকনির মধ্যে থার্মোমিটার ও আলোড়ক প্রবেশ করানোর জন্য একটি ছিদ্র থাকে। ক্যালরিমিটারকে চারদিক বন্ধ একটি প্রকোষ্ঠে রাখা হয়।
ক্যালরিমিটার এবং বাষ্প উত্তাপক এর মাঝে একটি গেট থাকে। এটি ক্যালরিমিটার ও বাষ্প উত্তাপক এর মাঝে দেয়াল হিসাবে কাজ করে। প্রয়োজনমত গেটটিকে উপরে তুলে ক্যালরিমিটারকে বাষ্প উত্তাপকের নিচে আনা হয়।
বাষ্প উত্তাপকের সাহায্যে কোন ক্ষুদ্র বস্তুকে বাষ্পের প্রত্যক্ষ সংস্পর্শ ছাড়াই উত্তপ্ত করা যায়। বাষ্প উত্তাপকে একই অক্ষবিশিষ্ট দুটি তামার ফাপা চোঙ থাকে। চোঙ দুটির মধ্যবর্তী বায়ুপূর্ণ স্থানের দুমুখ বন্ধ এবং চোঙের উপরের দিকে একটি আগম নল ও নিচের দিকে একটি নির্গম নল লাগানো আছে। রাবার নল দিয়ে আগম নলটি একটি বয়লারের সাথে যুক্ত করা হয়। বয়লার থেকে বাষ্প আগম নল চোঙ দুটির মধ্যবর্তী স্থানে প্রবেশ করে এবং নির্গম নল দিয়ে বের হয়ে যায়। নলটির উপরের মুখ কর্ক দিয়ে বন্ধ করা থাকে এবং নিচের মুখে একটি ঢাকনি থাকে যা ইচ্ছামত সরানো যায়। কর্কের মধ্যে একটি ছিদ্র দিয়ে সুতার সাহায্যে কঠিন বস্তুটিকে ঝুলিয়ে রাখা হয় এবং অন্য একটি ছিদ্র দিয়ে থার্মোমিটারকে প্রবেশ করানো হয়। ফলে বস্তুটি বাষ্পের সংস্পর্শে না এসেও পরোক্ষভাবে উত্তপ্ত হয়।
বাংলা ভাষা আন্দোলনের শিল্পসম্মত চিত্রায়ন
বাংলা ভাষা আন্দোলন ছিল পূর্ব পাকিস্তানের (বর্তমানে বাংলাদেশ) একটি রাজনৈতিক চেষ্টা যার মাধ্যমে বাংলাকে রাষ্ট্রভাষা হিসাবে ব্যবহারের দাবি জানানো হয়। আন্দোলনে সফল হবার আগে সরকারের পক্ষ থেকে তীব্র বিরোধিতার সম্মুখীন হতে হয়েছিল। অনেক গান, কবিতা, উপন্যাস ও নাটক এবং চলচ্চিত্র ও স্মৃতিকথায় ভাষা আন্দোলন, এবং এর সাথে সম্পৃক্ত স্মৃতিরক্ষা করা হয়েছে।
সেল্টিক সভ্যতা
্কেলটিকরা ( or ছিল একজাতের ইন্দো-ইউরোপীয় এবং জাতি আর ভাষাগতভাবে একই রকম বৈশিষ্ট্য সম্পন্ন অনেক গুলো কৌম সমাজ যারা লৌহযুগএর সময়কালে এবং রোমান রাজত্বকালর ইউরোপ মহাদেশে তারা বসবাস করত এবং তারা কেলটিক ভাষায় কথা বলত যে সংস্কৃতিটাকে প্রাক-কেলটিক বা প্রোটো কেলটিক হিসেবে সরাসরি ধরা যায় সেটা হচ্ছে উর্ণফিল্ড সংস্কৃতি মধ্য ইউরোপে এই সংস্কৃতি জন্ম নেয় খ্রিষ্টপূর্ব দ্বিতীয় সহস্রাব্দের কাছাকাছি সময়ে এবং সেখান থেকে হালস্তাত সংস্কৃতি নামে এক লৌহযুগ-সংস্কৃতির জন্ম হয়(৮০৬-৪৫০) খ্রিষ্টপূর্বাব্দে এই সংস্কৃতির নাম হালস্তাত সংস্কৃতি হয়, অস্ট্রিয়ার হালস্তাত নামক এলাকায় কিছু চালচাষের ক্ষেত্রের নাম অনুযায়ী পরবর্তীতে লা তেঁে এর সময়কালে(৪৫০ খ্রিষ্টপূর্বাব্দ থেকে রোমান আগ্রাসনের পূর্ব পর্যন্ত)। কেলটিক সভ্যতা ইউরোপ এবং অ্যানাটোলিয়াপর্যন্ত বিস্তার লাভ করে বিভিন্ন উপায়ে এরা মুলত উর্ণফিল্ড এর রাইস গ্রেভ কালচার এর মাধ্যমে নিজেদের সংস্কৃতি এর সূচনা ঘটায়।
কেল্টদের ভাষা এর প্রথম যে নিদর্শন টা পাওয়া যায় সেটা ছিল লেপটনিক ভাষা স্তম্ভ। যা মূলত ৬০০ খ্রিষ্টপূর্বাব্দ এর দিকে তৈরি.
বর্তমান কালে বেশ কিছু ভালো মানের প্রমাণ পাওয়া গেছে যে কেলটিক সভ্যতার যে আন্তঃমহাদেশিয় ভাষা সমুহ ছিল তারা মূলত বিভিন্ন স্তম্ভ আর জায়গার নাম থেকেই বোঝা যেত। তবে এই ক্ষেত্রে তারতেশিয়ান স্তম্ভ(৮০০-৭৫০)খ্রিষ্টপূর্বাব্দের যেটা কিনা পর্তুগাল আর স্পেন এর সীমান্তবর্তী প্রদেশ থেকে উদ্ধার করা হয়েছিল সেটা বর্তমানে আমাদের জানা মতে সবথেকে পুরনো নিদর্শন সেলটিক ভাষার।
ইন্সুলার কেলটিক ভাষা সমূহ মূলত অরহাম ইন্সক্রিপশান থেকে উদ্ধার করা হয়েছে তবে এর আগেও এই ভাষার অস্তিত্ব ছিল। তবে মূলত লিখিত ভাষার অস্তিত্ব পাওয়া যায় আইরিশ রিউনিক ভাষা থেকে যার সময়কাল ছিল ৮০০ খ্রিস্টাব্দ কাল। প্রাসঙ্গিক বইপত্র সমূহ প্রথমদিক এর আইরিশ ভাষার Táin Bó Cúailnge (The Cattle Raid of Cooley), ১২শ শতক থেকে এখনও আছে সঠিক ভাবে।
পাকিস্তানের রাষ্ট্র ভাষা বাংলা না উর্দু?
"পাকিস্তানের রাষ্ট্র ভাষা: বাংলায় না উর্দু?" একটি পুস্তিকা, যা ১৫ সেপ্টেম্বর ১৯৪৭ তারিখে তমদ্দুন মজলিশের পক্ষ থেকে প্রকাশ করেন বাংলা ভাষা আন্দোলনের পথিকৃৎ প্রিন্সিপাল আবুল কাশেম। পাকিস্তানের স্বাধিনতা লাভের এক মাসের মধ্যে প্রকাশিত এই বইতে সমগ্র পাকিস্তানের একটি রাষ্ট্রীয় ভাষা হিসেবে বাংলা প্রবর্তনের দাবি জানানো হয়। এই বইটিতে জোরালোভাবে পূর্ব পাকিস্তানে বাংলা ভাষাকে শিক্ষার মাধ্যম, কোর্টের ভাষা এবং সরকারী অফিসগুলোতে ব্যবহারের ভাষা হিসাবে ব্যবহারের জন্য সমর্থন দেয়া হয়।
১ সেপ্টেম্বর ১৯৪৭ তারিখে ঢাকা বিশ্ববিদ্যালয়ের পদার্থ বিজ্ঞান বিভাগ অধ্যাপক আবুল কাশেমের নেতৃত্বে অন্যান্য কয়েকজন শিক্ষকের সম্বনয়ে তমদ্দুন মজলিশ প্রতিষ্ঠিত হয়। এই প্রতিষ্ঠানের পক্ষ থেকে 'পাকিস্তানের রাষ্ট্রভাষা: বাংলা না উর্দু?' নামে একটি পুস্তিকা প্রকাশ করা হয়, (পাকিস্তান রাষ্ট্রভাষা বাংলা না উর্দু?) ১৯৪৭ সালের ১৫ সেপ্টেম্বর তারিখে। পুস্তিকাটিতে ঢাকা বিশ্ববিদ্যালয়ের একজন বিশিষ্ট অধ্যাপক কাজী মোতাহের হোসেন, রাজনীতিবিদ, সাহিত্যিক এবং কলকাতার দৈনিক ইতিহাদের সম্পাদক আবুল মনসুর আহমেদ, এবং তদ্দুন মজলিশের প্রতিষ্ঠাতা অধ্যাপক আবুল কাশেমের লেখা মোট তিনটি নিবন্ধ ছিলো। 
অধ্যাপক কাজী মোতাহের হোসেন 'রাষ্ট্রভাষা এবং পূর্ব পাকিস্তানের ভাষা সমস্যা' (রাজ্য ভাষা এবং পূর্ব পাকিস্তানের ভাষা সমস্যা) শিরনামে তার নিবন্ধে বাংলা ভাষাকে কিছু মানুষের হৃদয় এবং মন থেকে অপসারণের চেষ্টা করেন, তিনি উল্লেখ করেছেন যে মুসলিম শাসকদের যারা উদার পৃষ্ঠপোষকতার মাধ্যমেই বাংলা ভাষার বিকাশ হয়েছে এবং মুসলমানদের ব্যবহারের জন্য বাংলা একটি উপযোগী ভাষা। আবুল মনসুর আহমেদ ভাষা আন্দোলনের অর্থনৈতিক গুরুত্বের উপর প্রাধান্য দিয়ে তার 'বাংলা ভাষাই হবে আমাদের রাষ্ট্রভাষা' (বাংলা আমাদের রাষ্ট্র ভাষা করা আবশ্যক) নিবন্ধে। নিবন্ধে তিনি সতর্ক করেন যে উর্দু যদি পাকিস্তানের একমাত্র রাষ্ট্র ভাষা হিসাবে নির্ধারণ করা হয় তবে, পূর্ব পাকিস্তান শিক্ষিত মানুষ অশিক্ষিত হিসাবে বিবেচিত হবেন। 
'আমাদের প্রস্তাব' (আমাদের প্রস্তাব) শিরনামে পুস্তিকার প্রথম নিবন্ধে, অধ্যাপক আবুল কাশেম ভাষা আন্দোলনের মৌলিক দাবিগুলোর বিষয়ে আলোকপাত করেছিলেন।
তার প্রবন্ধে তিনি বলেন যে- 
তিনি আরো মানুষের সাথে বিভিন্ন সমাবেশ করেন এবং বিভিন্ন শিক্ষা প্রতিষ্ঠানে মাতৃভাষার পরিবর্তে অন্য একটি ভাষা ব্যবহারে বাধ্য করার বিরুদ্ধে প্রতিবাদ জানাতে উদ্বুদ্ধ করেন এবং গভর্নর জেনারেল কাইদে আজম এবং অন্যান্য নেতারের বৈঠকে স্মার লিপি পাঠান। তিনি দেশের বিভিন্ন স্থানে একাধিক ব্যাক্তির সাথে যোগাযোগ করেন এবং গণপরিষদের সদস্যদের কাছে প্রতিনিধি পাঠিয়ে বাংলা ভাষার এই দাবিটি সমর্থন জানানোর প্রস্তাব করেন। এছাড়া তিনি সকলকে এই আন্দোলনে যোগ দিয়ে এটিকে আরও শক্তিশালী এবং অপরাজেয় করার আহ্বান জানান।
পুস্তিকা কেবলমাত্র ভাষা আন্দোলন জন্য যুক্তিগুলো মানুষের কাছে উপস্থান করেননি বরং বাংলাকে রাষ্ট্রভাষা হিসাবে ব্যবহার করার জন্য একটি সক্রিয় আন্দোলনেরও ইঙ্গিত দেন।
অশ্বমেধ যজ্ঞ
অশ্বমেধ (সংস্কৃত: अश्वमेध) হল বৈদিক ধর্মের সবচেয়ে গুরুত্বপূর্ণ রাজকীয় যজ্ঞ অনুষ্ঠানগুলির একটি। যজুর্বেদে এই অনুষ্ঠানের বিস্তারিত বর্ণনা আছে। শতপথ ব্রাহ্মণেও এই যজ্ঞের উল্লেখ আছে। ঋগ্বেদের
"ব্রহ্মবৈবর্ত পুরাণ" মতে,
শুধুমাত্র রাজারাই অশ্বমেধ যজ্ঞের আয়োজন করতে পারতেন। ক্ষমতা ও গৌরব অর্জনের জন্য এই যজ্ঞের আয়োজন করা হত। প্রতিবেশী রাজ্যের সার্বভৌমত্ব হরণ ও নিজের রাজ্যের সামগ্রিক সমৃদ্ধি এই যজ্ঞের অন্যতম কারণ ছিল।
অশ্বমেধ যজ্ঞের ঘোড়াটিকে হতে হত একটি সক্ষম পুরুষ ঘোড়া। ঘোড়াটির বয়স ২৪ থেকে ১০০ বছরের মধ্যে হতে হত। ঘোড়াটির গায়ে জল ছিটিয়ে তার কানে মন্ত্রোচ্চারণ করা হত। ঘোড়াটির পথ আটকানো ছিল পাপ। তারপর ঘোড়াটিকে উত্তর-পূর্ব দিকে ছেড়ে দেওয়া হত। এক বছর (কোনো কোনো টীকাকারের মতে দেড় বছর) ঘোড়াটি ইচ্ছেমতো ঘোরাফেরা করত। ঘোড়াটির সঙ্গে সূর্যের বার্ষিক গতির সম্পর্ক দেখানো হত।
এক বছর প্রতিবেশী রাজ্যগুলির মধ্যে কোনো রাজা যদি যজ্ঞকারীর ঘোড়াটিকে আটকাতো, তবে তাকে যজ্ঞকারীর সঙ্গে যুদ্ধ করতে হত। এক হাজার যুবক ঘোড়াটির সঙ্গে যেত। এরা ছিল রাজসভার সদস্য বা সামন্তরাজাদের পুত্র। ঘোড়ার অনুপস্থিতিতে যজ্ঞকারীর বাড়িতে নীরবিচ্ছিন্ন অনুষ্ঠান চলত।
ঘোড়াটি ফিরে এলে আরও কয়েকটি অনুষ্ঠান পালন করা হত। ঘোড়াটিকে অন্যান্য ঘোড়ার সঙ্গে একটি রাজকীয় রথে জুড়ে দিয়ে ঋগ্বেদের স্তোত্র পাঠ করা হত। তারপর ঘোড়াটিকে জলে নিয়ে গিয়ে স্নান করানো হত। যজ্ঞকারী ঘোড়াকে আগের রাতের অবশিষ্ট শস্যদানা খেতে দিতেন।
শৃঙ্গার
শৃঙ্গার এক ব্যক্তির সাথে অন্য কোন ব্যক্তির থেকে যে অন্য ব্যক্তির সঙ্গে যৌন কার্যকলাপ জড়িত একটি বাসনা ইঙ্গিত দিয়ে শুরু করতে পারে। যে কোনও কর্ম যা যৌন কামনা তৈরি করে, সুদ, উদ্দীপনা বা যৌন সঙ্গীর মধ্যে উত্তেজিত হতে পারে, শৃঙ্গার গঠন করতে পারে যৌন ইচ্ছা একটি ইঙ্গিত শারীরিক অন্তরঙ্গতা, যেমন চুম্বন, স্পর্শ, আড়ম্বরপূর্ণ অঙ্গভঙ্গি বা অংশীদার নিরব করা হতে পারে। মানসিক প্রবৃত্তি এছাড়াও যৌন আগ্রহ তৈরি করতে পারে, যেমন ফ্লার্ট করা, কথোপকথন, ফিসফিস বা আদরমূলক টিজিং। উদাহরণস্বরূপ, এটি একটি অ-শারীরিক অঙ্গভঙ্গি হতে পারে যা যৌন প্রাপ্যতা নির্দেশ করে। যৌন আগ্রহকে নগ্নতা দ্বারা নির্দেশিত এবং তৈরি করা যেতে পারে, যেমন একজন অংশীদার স্ট্রিপিং, বা যৌনতাপূর্ণ পোশাক পরে, অথবা রোমান্টিক, ঘনিষ্ঠ, বা নিছক যৌন বায়ুমণ্ডল তৈরির মাধ্যমে। কামোদ্দীপক অঙ্গপ্রত্যঙ্গ এর ম্যানুয়াল বা মৌখিক স্পর্শকাতর যৌন আগ্রহকে মুখ, স্তন, পেট, নিতম্বের একটি ঘনিষ্ঠ চুম্বন হিসাবে উল্লেখ করতে পারে। ব্যাক এবং ভিতরের জাং গুলি বা শরীরের অন্যান্য এলাকায়। একটি উৎসাহী বা ফরাসি চুম্বন সাধারণত যৌন আগ্রহ নির্দেশ করে, একটি অংশীদার পোশাক কোন অপসারণ কোন হিসাবে।
যান্ত্রিক শক্তি
যান্ত্রিক শক্তি হলো সেই শক্তি, যা কোনো বস্তু তার স্থির অবস্থান বা গতিশীল অবস্থার জন্য লাভ করে​। কাজেই, যান্ত্রিক শক্তিকে দুইভাগে প্রধানত বিভক্ত করা যায়। যথা- বিভব শক্তি ও গতি শক্তি।
স্বাভাবিক অবস্থান বা অবস্থা থেকে পরিবর্তন করে কোনো​ বস্তুকে অন্য কোনো​ অবস্থান বা অবস্থায় আনলে বস্তু কাজ করার যে সামর্থ্য অর্জন করে, তাকে বিভব শক্তি বলে। যেমন, টেবিলের উপর রাখা একটি বই একটু সরিয়ে দিলে বইয়ের মাঝে বিভব শক্তি জমা হবে। একে স্থিতি শক্তিও বলা হয়ে থাকে।
কোন গতিশীল বস্তু তার গতির জন্য কাজ করার যে সামর্থ্য লাভ করে, তাকে গতি শক্তি বলে। যেমন, একটি চলমান বাইসাইকেল কোনো ভ্যানকে ধাক্কা দিলে ভ্যান একটু হলেও সরে যাবে। এর কারণ সেই সাইকেলে জমা হওয়া গতি শক্তি।
মাধ্যমিক পদার্থবিজ্ঞান বই (অধ্যায়-৫; পৃষ্ঠা ৭৭ থেকে৭৯)
এমির কুস্তুরিৎসা
এমির নেমানিয়া কুস্তুরিৎসা (সার্বিয় সিরিলিক বর্ণমালায়: Емир Немања Кустурица, লাতিন বর্ণমালায়: Emir Nemanja Kusturica) (জন্ম: ২৪শে নভেম্বর, ১৯৫৪) প্রখ্যাত সার্বীয় চলচ্চিত্রকার, অভিনেতা এবং সঙ্গীতশিল্পী। আন্তর্জাতিক পরিমণ্ডলে মূলত তার পূর্ণদৈর্ঘ্য সিনেমাগুলোর জন্য সুপরিচিত। কান চলচ্চিত্র উৎসবে দুই বার সর্বোচ্চ পুরস্কার পাম দোর অর্জন করেছেন, প্রথম বার "হোয়েন ফাদার ওয়াজ অ্যাওয়ে" এবং পরের বার "আন্ডারগ্রাউন্ড"-এর জন্য। এছাড়া তিনি ফরাসি অর্ডার "Ordre des Arts et des Lettres"-এর কমান্ডার পদবী লাভ করেছেন।
২০০০-এর দশকের মাঝামাঝি সময় থেকে কুস্তুরিৎসার প্রধান বাসস্থান সার্বিয়ার "মোকরা গোরা" অঞ্চলের Drvengrad নামক একটি গ্রাম। এই ঐতিহাসিক গ্রামের কিছু অংশ তার "লাইফ ইজ আ মিরাকল" সিনেমার জন্য পুনর্নির্মাণ করেছিলেন।
কুস্তুরিৎসার প্রথম নাম "এমির" প্রধানত একটি মুসলিম নাম যা আরবি "আমির" শব্দ থেকে এসেছে। তার বাবা "মুরাত কুস্তুরিৎসা" ছিলেন একজন ধর্মনিরপেক্ষ বসনীয় মুসলিম। কিন্তু ২০০৫ সালে এমির সার্বীয় অর্থোডক্স চার্চে ব্যাপটিজম গ্রহণ করার মাধ্যমে নেমানিয়া কুস্তুরিৎসা নামটি গ্রহণ করেন এবং খ্রিস্টান অর্থোডক্স চার্চের একজন সদস্য হন। অনেকে তার এই সিদ্ধান্তকে বসনীয় মুসলিম ঐতিহ্যের প্রতি চূড়ান্ত বিশ্বাসঘাতকতা হিসেবে আখ্যায়িত করলে প্রত্যুত্তরে নেমানিয়া বলেন,
কাজী মুহাম্মদ শফিউল্লাহ
কাজী মুহাম্মদ শফিউল্লাহ (জন্ম: ২ সেপ্টেম্বর, ১৯৩৪) যিনি কে এম শফিউল্লাহ নামেই বেশি পরিচিত, বাংলাদেশের মুক্তিযুদ্ধের একজন সেক্টর কমান্ডার। তিনি ৩নং সেক্টরের সেক্টর কমান্ডার এবং এস ফোর্সের প্রধান হিসেবে হিসেবে দায়িত্ব পালন করেছেন। মুক্তিযুদ্ধে বিশেষ অবদানের জন্য তিনি বীর উত্তম খেতাবে ভূষিত হন। তিনি সেক্টরস কমান্ডার ফোরামের জৈষ্ঠ সহ-সভাপতি। শফিউল্লাহ স্বাধীন বাংলাদেশের প্রথম সেনাপ্রধান ছিলেন ।
কে এম শফিউল্লাহর জন্ম ১৯৩৪ সালের ২সেপ্টেম্বর নারায়ণগঞ্জ জেলার রূপগঞ্জে। তাঁর বাবার নাম
কাজী আব্দুল হামিদ এবং মায়ের নাম রজ্জব বানু। ৩ ভাই ৬ বোনের মধ্যে শফিউল্লাহ ছিলেন ৬ষ্ঠ৷ মুড়াপাড়া হাইস্কুল থেকে ১৯৫১ সালে ম্যাট্রিকুলেশন পাস করেন৷ এরপরে মুন্সিগঞ্জের হরগঙ্গা কলেজে ভর্তি হন৷ ১৯৫৩ সালে ইন্টারমিডিয়েট পাস করার আগেই তৎকালীন পাকিস্তান সেনাবাহিনীতে ক্যাডেট হিসেবে যোগ দেন৷ কমিশন লাভ করেন ১৯৫৫ সালে৷ ১৯৬৮ সালে সেনা স্টাফ কলেজ (পাকিস্তান) থেকে পিএসসি পাশ করেন৷
১৯৭০ সালে মেজর পদে পূর্ব পাকিস্তানে আসেন কে এম শফিউল্লাহ৷ ১৯৭২ সালের ৫ এপ্রিল প্রধানমন্ত্রী শেখ মুজিবুর রহমান কে এম শফিউল্লাহকে ডেকে সেনাপ্রধানের দায়িত্ব নিতে বলেন, তখন দেশের সামরিক বাহিনীর প্রধান অধিনায়কের দায়িত্বে এম এ জি ওসমানী (অক্রিয় জেনারেল) ছিলেন। শফিউল্লাহর পদবী তখন লেঃ কর্নেল ছিলো (যুদ্ধের সময় পদোন্নতিপ্রাপ্ত), তিনি সেনাপ্রধান হতে অনিচ্ছা প্রকাশ করলেও প্রধানমন্ত্রীর নির্দেশে তাঁকে সেনাপ্রধানের দায়িত্ব নিতে হয় এবং তাকে পূর্ণ কর্নেল পদে উন্নীত করা হয়৷১৯৭৩ সালের মাঝামাঝি ব্রিগেডিয়ার এবং একই বছরের ১০ অক্টোবর তিনি মেজর-জেনারেল পদবী লাভ করেন, তার সঙ্গে জিয়াউর রহমানও পদোন্নতি পেয়ে উপসেনাপ্রধান হয়েছিলেন। ১৯৭৫ সাল পর্যন্ত শফিউল্লাহ সেনাপ্রধানের দায়িত্ব পালন করেন৷ ১৯৭৬ সাল থেকে ১৯৯১ সাল পর্যন্ত ১৬ বছর তিনি বিভিন্ন দেশে বাংলাদেশের নিযুক্ত রাষ্ট্রদূত হিসেবে কাজ করেছেন। এর মধ্যে রয়েছে মালয়েশিয়া, কানাডা, সুইডেন আর ইংল্যান্ড। ১৯৯৫ সালে আওয়ামী লীগে যোগদান করেন এবং ১৯৯৬ সালে আওয়ামী লীগের মনোনয়নে সংসদ নির্বাচনে অংশ নিয়ে নির্বাচিত হন।
মুক্তিযুদ্ধের সময় ১৯ মার্চে ঢাকা ব্রিগেড হেডকোয়ার্টার থেকে ব্রিগেডিয়ার জাহানজেব আরবাব জয়দেবপুরে আসেন ২য় ইস্ট বেঙ্গল রেজিমেন্টের বাঙ্গালি সৈন্যদের নিরস্ত্র করতে৷ কিন্তু তিনি ব্যার্থ হন। সে সময় কে এম শফিউল্লাহ ২য় ইস্ট বেঙ্গল রেজিমেন্টের সেকেন্ড-ইন-কমান্ড ছিলেন৷ ব্রিগেডিয়ার জাহানজেব ফিরে যাবার পর কে এম শফিউল্লাহর নেতৃত্বে ২য় ইস্ট বেঙ্গল রেজিমেন্ট বিদ্রোহ ঘোষণা করে৷ ৩টি ব্যাটেলিয়ান নিয়ে জয়দেবপুর থেকে ময়মনসিংহ হয়ে সিলেটের তেলিয়া লাগয় মাতৃমার পর সেক্টর ও এস ফোর্স গঠন করে যুদ্ধ শুরু করেন৷ ২৯ মার্চ ঢাকা আক্রমণের পরিকল্পনা করেন৷ কে এম সফিউল্লাহর নেতৃত্বে প্রথমে সেক্টর ও পরে এস ফোর্স গঠন করে প্রথমে সিলেটসহ বিরাট একটি অংশ মুক্তাঞ্চল গড়ে তোলা হয়৷ একদিকে সিলেট আর একদিকে আশুগঞ্জ, ভৈরব আর মাধবপুর শত্রুমুক্ত করেন তাঁরা৷ তাঁর নেতৃত্বে আশুগঞ্জ, ভৈরব, লালপুর, আজবপুর, সরাইল, শাহবাজপুর, মাধবপুর, ব্রাহ্মণবাড়িয়া, লক্ষ্মিপুর শত্রুমুক্ত হয়ে যায়৷
মার্ভিন মিন্সকি
মার্ভিন লী মিন্সকি (জন্ম: ৯ আগস্ট, ১৯২৭ - ২৪ জানুয়ারি, ২০১৬) ম্যাসাচুসেট্‌স ইনস্টিটিউট অফ টেকনোলজির আর্টিফিসিয়াল ইন্টিলিজেন্স ল্যাবরেটরীর অন্যতম প্রতিষ্ঠাতা।
প্রুটেনীয় তালিকা
প্রুটেনীয় তালিকা (ইংরেজি ভাষায়: Prutenic Tables, লাতিন ভাষায়: Tabulae prutenicae, জার্মান ভাষায়: Prutenische oder Preußische Tafeln) মধ্যযুগের একটি তারা তালিকা বা এফিমেরিস যা এরাসমুস রাইনহোল্ড ১৫৫১ সালে প্রকাশ করেন। একে অনেক সময় প্রুশিয়ার ডিউক আলবার্টের নামে প্রুশীয় তালিকা বলা হয়। আলবার্ট তালিকাটি নির্মাণ ও প্রকাশের ব্যাপারে রাইনহোল্ডকে আর্থিক সহায়তা দিয়েছিলেন। রাইনহোল্ড এই তালিকাটি তৈরি করেছিলেন নিকোলাউস কোপের্নিকুসের যুগান্তকারী গ্রন্থ "De revolutionibus orbium coelestium" (১৫৪৩) অনুসারে যা সৌরকেন্দ্রিক মতবাদের মূলভিত্তি প্রতিষ্ঠিত করেছিল। ডিউকের জন্মদিন অর্থাৎ ১৪৯০ সালের ১৭ই মে শনি গ্রহ যে অবস্থানে ছিল সেটিকেই রাইনহোল্ড নমুনা বিন্দু হিসেবে ব্যবহার করেছেন। তার উদ্দেশ্য ছিল প্রুটেনীয় তালিকার মাধ্যমে পূর্বতন "আলফোনসীয় তালিকা" প্রতিস্থাপন করা। তালিকাটি এমনভাবে করেছিলেন যাতে আলফোনসীয় তালিকার সাথে পরিচিত আলমানাক নির্মাতারা খুব সহজেই প্রুটেনীয় তালিকা দিয়ে আরও ভালভাবে কাজ চালিয়ে নিতে পারেন।
প্রুশীয় তালিকা প্রকাশের পর আলফোনসীয় তালিকার উপর ভিত্তি করে আরও কিছু এফিমেরিস মুক্তি পেয়েছিল। আর তখনও ইউরোপ জুড়ে কোপের্নিকুসের সৌরকেন্দ্রিক মডেল গ্রণযোগ্যতা পায়নি। কিন্তু জাতিগত অহংকারের কারণে প্রুটেনীয় তালিকা জার্মানভাষী দেশগুলোতে বিপুল জনপ্রিয়তা পায়। আর প্রুটেনীয় তালিকা যেহেতু কোপের্নিকুসের গাণিতিক পদ্ধতির মাধ্যমেই গ্রহ-তারার অবস্থান চিহ্নিত করে সেহেতু এই সুযোগে কোপের্নিকুসের পদ্ধতির সাথে সমগ্র ইউরোপ পরিচিত হয়ে ওঠে। টলেমির বিপরীতে কোপের্নিকুসও যে একজন সুদক্ষ গণিতবিদ ও জ্যোতির্বিদ তা সমগ্র পুণ্য রোমান সম্রাজ্যে প্রতিষ্ঠিত করতে প্রুটেনীয় তালিকার বিশেষ ভূমিকা ছিল। এক সময় ৩০০ বছর ধরে ব্যবহৃত হয়ে আসা আলফোনসীয় তালিকা প্রুটেনীয় তালিকা দিয়ে সম্পূর্ণ প্রতিস্থাপিত হয়ে যায়।
পোপ গ্রেগরি ১৩-র অধীনে "ক্রিস্টোফার ক্লাভিয়ুস" বর্ষপঞ্জি সংস্কার করতে গিয়ে রাইনহোল্ডের প্রুটেনীয় তালিকা এবং কোপের্নিকুসের গবেষণাকেই ভিত্তি হিসেবে গ্রহণ করেছিলেন। নাবিক ও সমুদ্র অভিযাত্রীরাও এই তালিকা প্রচুর ব্যবহার করতেন। এরও কয়েক দশক পরে বর্তমান চেক প্রজাতন্ত্রের প্রাগ শহরে ট্যুকো ব্রাহে এবং ইয়োহানেস কেপলার ব্রাহের সারা জীবনের পর্যবেক্ষণের উপর ভিত্তি করে রুডলফীয় তালিকা প্রণয়ন করেন। তখন রুডলফীয় তালিকাই হয়ে উঠে সবচেয়ে নিখুঁত ও গ্রহণযোগ্য তালিকা। কেপলার ব্রাহের কাজ সম্পূর্ণ করে ১৬২৭ সালে প্রকাশ করেছিলেন।
আধুনিক যুগে "ওয়েন জিঞ্জারিশ" কোপের্নিকুসের "De revolutionibus" বইয়ের একটি সংষ্করণ হাতে পান যা রাইনহোল্ড নিজে ব্যবহার করেছিলেন। এতে রাইনহোল্ডের লেখা অনেক মন্তব্য সংযুক্ত ছিল। এই বইয়ের মাধ্যমেই জিঞ্জারিশ কোপের্নিকুসের প্রকাশনার পর কয়েক দশকে কিভাবে তা ইউরোপের বিভিন্ন অংশে ছড়িয়ে পড়েছিল সে নিয়ে গবেষণা করতে সক্ষম হন। তিনি এই গবেষণার কাহিনী ও ফলাফল এবং কোপের্নিকুসের মতবাদ ও পদ্ধতি প্রচারে রাইনহোল্ডের প্রুটেনীয় তালিকার ভূমিকা বিস্তারিত লেখেন তার "The Book Nobody Read: Chasing the Revolutions of Nicolaus Copernicus" (২০০৪) নামক বইয়ে।
এ সেপারেশন (চলচ্চিত্র)
'এ সেপারেশন' (ফার্সি:جدایی نادر از سیمین) ২০১১ সালে মুক্তি পাওয়া ইরানি চলচ্চিত্র। চলচ্চিত্রটির পরিচালনা এবং কাহিনি ‎‎লিখেছেন আসগার ফারহাদি। চলচ্চিত্রটিতে অভিনয় করেছে লেইলা হাতামি, পেয়মান মোয়াদি, সাহেব হুসাইনি, সারেহ বায়াত এবং সারিনা ফারহাদি।
নাদের এবং সিমিন বিবাহিত মধ্যবিত্ত সুখী পরিবার । তাদের ১৪ বছরের বিবাহিত জীবন এবং তারমেহ নামে তাদের ১১ বছরের একটি মেয়ে রয়েছে । সিমিন আরও ভাল জীবন যাপন করার জন্য তেহরান ছেড়ে বিদেশে পাড়ি জমাতে চায় নাদের আর তারমেহকে নিয়ে । কারণ সিমিন চায় না তারমেহ এরকম পরিবেশে বেড়ে উঠুক । কিন্তু নাদের তার বাবা যে কিনা আলঝেইমার রোগে আক্রান্ত তাকে ছেড়ে কোথাও যেতে চায় না । নাদের যখন তেহরান ছাড়তে অনিচ্ছুক সিমিন তখন নাদেরকে ডিভোর্স দেয়ার সিদ্ধান্ত নেয় এবং ডিভোর্স এর আবেদন করে । কিন্তু পারিবারিক আদালত সমস্ত কিছু পরীক্ষা করে সিমিনের ডিভোর্সের আবেদন নাকোচ করে দেয় কারণ আদালত ডিভোর্স দেয়ার পেছনে তেমন কোন কারণ খুঁজে পায় না । এতে সিমিন তার মেয়ে তারমেহ এবং নাদেরকে ছেড়ে তার বাবা-মায়ের কাছে চলে যায় । এভাবেই বিভিন্ন ঘটনা, দুর্ঘটনা এবং মানসিক দ্বন্দ্বের মধ্যে দিয়ে সিনেমাটি পারিবারিক জীবনের কিছু কঠিন বাস্তব চিত্র তুলে ধরেছে ।
২০১১ সালের ৯ ফেব্রুয়ারি, তেহরানে ২৯তম ফাজর আন্তর্জাতিক চলচ্চিত্র উৎসবে এই চলচ্চিত্রটির প্রদর্শনি হয় । ৬ দিন পর '৬১ তম বার্লিন আন্তর্জাতিক চলচ্চিত্র উৎসবেও ছবিটির প্রদর্শনি হয়।
২০১৪ সালের ১৭ এপ্রিল পর্যন্ত "আ সেপারেশন" সারা বিশ্বে ২২ মিলিয়ন মার্কিন ডলার আয় করে। চলচ্চিত্রটির বাজেট ছিল ৫০০,০০০ ডলার।
বজলুর রহমান
বজলুর রহমান (৩ আগস্ট ১৯৪১ - ২৬ ফেব্রুয়ারি ২০০৮) বাংলাদেশের প্রখ্যাত সাংবাদিক এবং মুক্তিযোদ্ধা। তিনি ২০১২ সালে সাংবাদিকতায় বিশেষ অবদানের জন্য স্বাধীনতা পদক লাভ করেন।
বজলুর রহমানের জন্ম ১৯৪১ সালের ৩ আগস্ট ময়মনসিংহ জেলার ফুলপুর থানার চরনিয়ামতপুর গ্রামে। তিনি ঢাকা বিশ্ববিদ্যালয় থেকে পাশ করেন।
বজলুর রহমান ১৯৬১ সালে সহকারী সম্পাদক হিসেবে সংবাদে যোগদান করেন এবং শুরু হয় সাংবাদিকতা। কিছুদিন পর তিনি সংবাদের সম্পাদকের দায়িত্ব লাভ করেন। আমৃত্যু তিনি এ পদে দায়িত্ব পালন করেছেন। এ ছাড়া তিনি সাপ্তাহিক একতার সম্পাদক ছিলেন। দৈনিক ইত্তেফাকে কিছুদিন কাজ করেছেন। তাঁর অংশগ্রহণ ছিলো মুক্তিযুদ্ধ, বাষট্টির ছাত্র আন্দোলন, ছেষট্টির ৬ দফা আন্দোলন, আটষট্টি-ঊনসত্তর-সত্তরের গণঅভ্যুত্থান, একাত্তরের অসহযোগ আন্দোলন, জাতির জনক বঙ্গবন্ধুকে হত্যার পর সামরিক শাসনবিরোধী আন্দোলন, নব্বইয়ের স্বৈরাচারবিরোধী আন্দোলনে। তত্ত্বাবধায়ক সরকারের সময়ে অনিয়ম, গণতন্ত্রবিরোধী কর্মকান্ডের বিরুদ্ধেও দৃঢ় অবস্থান নিয়েছিলেন তিনি। ১৯৬২ সালে তিনি ছিলেন ঢাকা বিশ্ববিদ্যালয়ের ছাত্র। তখন তিনি সক্রিয়ভাবে অংশ নেন শিক্ষা কমিশনবিরোধী আন্দোলনে। এছাড়া ১৯৬৬ সালে বঙ্গবন্ধু শেখ মুজিবুর রহমান পূর্ববাংলার মুক্তিসনদ ৬ দফা দাবি ঘোষণা করার পর বজলুর রহমান তা সক্রিয়ভাবে সমর্থন এবং এর পক্ষে সামগ্রিক জনমত গঠনে প্রচারাভিযান চালান। তিনি বাসসের পরিচালনা পরিষদের সদস্য ছিলেন। এছাড়া প্রেস ইনস্টিটিউট, প্রেস কাউন্সিলসহ বিভিন্ন প্রতিষ্ঠানের সঙ্গে জড়িত ছিলেন।
বজলুর রহমান ২০০৮ সালের ২৬ ফেব্রুয়ারি মারা যান।
সাংবাদিকতায় অসাধারণ অবদানের জন্য ২০১২ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
বরেন্দ্র
বরেন্দ্র বঙ্গের একটি অঞ্চল ছিলো, বর্তমানে বাংলাদেশ। পুণ্ড্রবর্ধন বা পুণ্ড্র রাজ্যের অংশ ছিলো, যা বর্তমানে বাংলাদেশের রংপুর ও রাজশাহীর অংশ।
আলেকজান্ডার কানিংহাম অনুযায়ী, বরেন্দ্রের সীমানা পশ্চিমে গঙ্গা ও মহানন্দা, পূর্বে করতোয়া, দক্ষিণে পদ্মা এবং উত্তরে কুচবিহার এবং তেরাই-এ মধ্যে ছিল।
দৈত্যরাজ বলির পত্নী সুদেষ্ণার গর্ভে দীর্ঘতমা মুনির ঔরসে অঙ্গ, বঙ্গ, কলিঙ্গ , ওড্র এবং পুন্ড্র নামে পাঁচটি ক্ষেত্রজ পুত্র জন্মায়। তাঁরা প্রত্যেকে স্বনামখ্যাত এক একটি রাজ্য স্থাপন করেন ।মালদহ জেলার অন্তর্গত পান্ডুয়া নগরের চার পাশের স্থান পুন্ড্রের অধিকারভুক্ত ছিল।তাঁর নাম থেকেই একে পৌন্ড্রদেশ এবং এর রাজধানীকে পৌন্ড্রপট্টন বলা হত।কালক্রমে বরেন্দ্র নামের একজন ক্ষত্রিয় পৌন্ড্র রাজ্য জয় করে এই রাজ্যের নাম বরেন্দ্রভূমি রাখেন, এবং রাজধানী পৌন্ড্রপট্টন থেকে সরিয়ে গৌরবনগরে সংস্থাপিত করেন।
কালক্রমে এই দেশ মগধ সাম্রাজ্যের অধীনে ক্ষত্রিয়শূন্য হয়। বৌদ্ধদের প্রাধান্যের সময় পালবংশীয় রাজারা মগধরাজ্যের অধীনে এখানে রাজত্ব করতেন।সেই সময়ে পৌন্ড্রপট্টনের নাম পান্ডুয়া, গৌরবনগরের নাম গৌড়, এবং বরেন্দ্রভূমির নাম বরিন্দা হয়েছিল।
মদনপাল এই বংশের শেষ রাজা।তাঁর পত্নী মন্ত্রীর সহযোগে বিষপ্রয়োগে স্বামী-হত্যা করেছিলেন।কিন্তু সেনাপতি শূরসেন নামক বৈদ্য সেই দুষ্টা রাণী সহ মন্ত্রীকে বন্দী করে অগ্নিতে দগ্ধ করেন এবং মৃত রাজার কোন সন্তান না থাকায় নিজেই রাজা হন।তখন থেকে গৌড়ে বৈদ্যরাজ্য (সেন) স্থাপিত হল; কিন্তু বরিন্দার উত্তর ও পূর্বপ্রান্তে তখনও পালবংশীয় কোন কোন রাজার আধিপত্য ছিল। বৈদ্যরাজগণ ক্রমে ক্রমে পালরাজ্য ধ্বংস করে সমস্ত বরিন্দা অধিকার করেছিলেন।
১৭৬৫ সালে পরবর্তীতে দিওয়ানী প্রাপ্ত ইষ্ট ইন্ডিয়া কোম্পানী কর্তৃক বিভাজিত হয়ে ‘রাজশাহী বিভাগ’ হলে সে সময় সমগ্র বাংলার উত্তর-পশ্চিমাঞ্চল নিয়ে গঠিত আটটি জেলা এই রাজশাহী বিভাগের অন্তর্ভুক্ত ছিল। সেগুলি হল ১। দার্জিলিং ২।জলপাইগুড়ি ৩। মালদহ ৪। দিনাজপুর ৫। রংপুর ৬। বগুড়া ৭। পাবনা এবং ৮। বৃহত্তর রাজশাহী জেলা সমূহ (রাজশাহী, নাটোর, নওগাঁ, চাঁপাইনবাবগঞ্জ)
রুডলফীয় তালিকা
রুডলফীয় তালিকা (ইংরেজি ভাষায়: Rudolphine Tables, লাতিন ভাষায়: Tabulae Rudolphinae) তারা এবং গ্রহদের অবস্থানের তালিকা যা জার্মান জ্যোতির্বিদ ইয়োহানেস কেপলার ডেনীয় পর্যবেক্ষণমূলক জ্যোতির্বিদ ট্যুকো ব্রাহের উপাত্তের উপর ভিত্তি করে ১৬২৭ সালে প্রকাশ করেছিলেন। ১৬০১ সালের সেপ্টেম্বরে ট্যুকো ব্রাহে পুণ্য রোমান সম্রাট রুডলফ ২-এর কাছে যে নতুন প্রকল্পের প্রস্তাব রেখেছিলেন তার সহযোগী হিসেবে কেপলারকে একটি চাকরি জুটিয়ে দেন। এই প্রকল্পের কাজ ছিল কোপের্নিকুসোর উপাত্তের উপর ভিত্তি করে এরাসমুস রাইনহোল্ডের করা প্রুটেনীয় জ্যোতিষ্ক তালিকাকে প্রতিস্থাপন করার জন্য একটি নতুন তালিকা প্রণয়ন। ট্যুকোর উপাত্তের ভিত্তিতে কেপলার নতুন তালিকাটি প্রণয়ন করেন, রুডলফ ২-এর সম্মানে যার নাম রাখা হয় রুডলফীয় তালিকা।
ট্যুকো সে সময়কার সবচেয়ে নিখুঁত জ্যোতির্বৈজ্ঞানিক পর্যবেক্ষণের দাবীদার ছিলেন। তিনি চেয়েছিলেন তার উপাত্তের ভিত্তিতে একটি নতুন তারা তালিকা হোক। কেপলার এই তালিকার তারা এবং গ্রহগুলোর অবস্থানের গণনা করেন ট্যুকোর উপাত্ত, কোপের্নিকুসের সৌরকেন্দ্রিক মতবাদ এবং নিজের গ্রহদের উপবৃত্তীয় কক্ষপথের মডেল একসাথে করে। পাশাপাশি সে সময় গণিতের লগারিদম ব্যবস্থা গড়ে ওঠার কারণে হিসাবে ভুলের পরিমাণ কমে আসে।
ইউট্রাকুইজম
খ্রিস্টান ধর্মে ইউট্রাকুইজম (ইংরেজি ভাষায়: Utraquism) হচ্ছে একটি অন্যতম প্রধান ডগমা, এবং হাসাইটস (চেক ধর্ম সংস্কারক ইয়ান হুস এর অনুসারীবৃন্দ, Hussites) বা ক্যালিক্সটাইনদের (Calixtines) চারটি প্রধান আর্টিকেলের একটি। ১৪১৪ সালে ইউনিভার্সিটি অফ প্রাগের দর্শনের অধ্যাপক ইয়াকোব (Jacob of Mies) এই ডগমার পত্তন ঘটিয়েছিলেন। ইয়ান হুস নিজে এর লেখক বা প্রবর্তক কোনটিই নন। হুস নিজেও প্রাগের অধ্যাপক ছিলেন এবং অক্সফোর্ডের একজন ডক্টরেট ডিগ্রিধারীর ধ্যান-ধারণা প্রাগের ব্যাচেলর পর্যায়ের ছাত্রদের শেখাচ্ছিলেন। এটি ইউট্রাকুইজমের উৎপত্তির একটি কারণ।
সংক্ষেপে এই ডগমার সারকথা হচ্ছে: মুক্তি পাওয়ার জন্য সে যখন চায় তখনই রুটি এবং ওয়াইনের মাধ্যমে তার হলি কম্যুনিয়ন করার অধিকার থাকতে হবে। এতে হাসাইট নেতাকে স্বর্গীয় মনে করা হয়। এই ডগমার দাবী ছিল প্রতিটি কনগ্রিগেশনে রুটি এবং ওয়াইন দুটোর মাধ্যমেই ইউক্যারিস্ট তথা পুণ্য কম্যুনিয়নের ব্যবস্থা থাকতে হবে।
অতিনবতারা ১৬০৪
অতিনবতারা ১৬০৪ (ইংরেজি ভাষায়: Supernova 1604 বা SN 1604) একটি অতিনবতারা যা আকাশগঙ্গা ছায়াপথে সর্পধারী তারামণ্ডলে দেখা গিয়েছিল। এর অন্য নাম কেপলারের অতিনবতারা, "কেপলারের নবতারা" এবং এমনকি "কেপলারের তারা"। ২০১২ সালের ফেব্রুয়ারি পর্যন্ত গৃহীত উপাত্তের ভিত্তিতে বলা হয়েছে এটি আমাদের ছায়াপথের ভেতর ঘটা শেষ অতিনবতারা যা আমরা পর্যবেক্ষণ করতে পেরেছি। পৃথিবী থেকে মাত্র ৬ কিলোপারসেক বা ২০,০০০ আলোকবর্ষ দূরে এই বিস্ফোরণটি ঘটেছিল। বিস্ফোরণের সময় এটি খালি চোখে দেখা গিয়েছিল, আকাশের অন্য সব তারা এবং একমাত্র শুক্র গ্রহ বাদে অন্য সকল গ্রহের চেয়ে এর উজ্জ্বলতা বেশি ছিল। দিনের বেলা প্রায় ৩ সপ্তাহেরও বেশি সময় ধরে এটি আকাশে দেখা গিয়েছিল। অতিনবতারাটি প্রথম আবিষ্কার করা হয় উত্তর ইতালি থেকে ১৬০৪ সালের ৯ই অক্টোবর। কেপলার এর পর্যবেক্ষণ শুরু করেন ১৭ই অক্টোবর। এটি নিয়ে একটি আলাদা বই-ই লিখে ফেলেছিলেন তিনি যে কারণে তার নামেই এর নাম রাখা হয়েছে।
এর আগে ১৫৭২ সালে ট্যুকো ব্রাহে অতিনবতারা ১৫৭২ খুব ভালভাবে পর্যবেক্ষণ করেছিলেন। সেটিও ছিল আকাশগঙ্গার ভেতরে। এরপর আমাদের ছায়াপথে এখন পর্যন্ত আর কোন অতিনবতারা দেখা যায়নি যদিও অন্যান্য ছায়াপথে অনেক অতিনবতারা বিস্ফোরণ পর্যবেক্ষণ করা হয়েছে। কেপলারের নবতারার অবশিষ্টাংশটি এখনও পর্যবেক্ষণ করা যায়, জ্যোতির্বিজ্ঞানে এখনও একে নিয়ে অনেক গবেষণা হয়।
বাণরাজা
বাণরাজা (Rigel, বিটা ওরি) কালপুরুষ নক্ষত্রমন্ডলের সবচেয়ে উজ্জ্ব্ল এবং পৃথিবীর আকাশে সপ্তম উজ্জ্ব্লতম তারা। এর দৃশ্যমান ০.১৮। যদিও একে 'বিটা' বলা হয় কিন্তু এই তারাটি অধিক সময় আর্দ্রা (Betelgeuse) হতে উজ্জ্ব্ল দেখায়। ১৯৪৩ সাল থেকে এই তারকার বর্ণালি স্থিতিশীল থাকায় একে কেন্দ্র করে অন্যান্য তারাগুলোকে শ্রেণীবদ্ধ করা হয়।
বাণরাজা সৌরমন্ডল থেকে ৮৬০ আলোকবর্ষ দূরে অবস্থিত। এটি একটি নীল অতিদানব তারা । এর ভর সূর্যের ভরের ২৪গুণ ও উজ্জ্বলতা সূর্যের উজ্জ্বলতার ৮৫,০০০ গুণ এবং ব্যাসার্ধ সূর্যের ব্যাসার্ধের ৭১ গুণ। বাণরাজা নির্গত গ্যাস বলয় দ্বারা বেষ্টিত হয়ে আছে। এটি ঘটে যখন একটি লাল অতিদানব তারা নীল অতিদানব তারায় পরিনত হয়। লাল অতিদানব তারার ধীর গতির নাক্ষত্রিক বায়ু মন্ডল ও নীল অতিদানব তারার দ্রুত গতির নাক্ষত্রিক বায়ু মন্ডলের সংঘর্ষের ফলে এই বলয় তৈরি হয়।
বাণরাজা জগৎ তিনটি তারার সমন্বয়ে গঠিত। কেউ কেউ অবশ্য মনে করেন যে, বাণরাজা জগৎ চারটি তারার সমন্বয়ে গঠিত। তবে এরূপ ভুল ধারণা হওয়ার কারণ হতে পারে যে, বাণরাজা তারার পৃষ্ঠতলের অনিয়মিত স্পন্দন।
\end{align}
গোয়েন্দা সংস্থা
গোয়েন্দা সংস্থা(ইংরেজি:intelligence agency) বিভিন্ন দেশের সরকারি বিশেষায়িত সংস্থা যা আইন প্রয়োগে, জাতীয় নিরাপত্তা সংরক্ষনে, সামরিক প্রতিরোধে ও বৈদেশিক নীতি প্রনয়নের সহায়তার জন্য বিভিন্ন তথ্য সংগ্রহ, গবেষনা ও প্রয়োগ করে। সরাসরি কিংবা গোপনীয় বিভিন্ন ভাবে গোয়েন্দা সংস্থা গুলো তথ্যাদি সংগ্রহ করে থাকে।বিভিন্ন গোয়েন্দা সংস্থাকে কাজের প্রেক্ষিতে দুটো অশে ভাগ করা যায়। প্রথমত, নিরাপত্তা সংক্রান্ত কাজে নিয়োজিত গোয়েন্দা সংস্থা: যা রাষ্ট্রীয় নিরাপত্তা নিয়ে কাজ করে। দ্বিতীয়: বৈদেশিক কাজে নিযুক্ত গোয়েন্দা সংস্থা: যা বিভিন্ন দেশের অর্থনৈতিক, সামাজিক, রাজনিতকি তথ্যাদি সংগ্রহে নিযুক্ত থকে। কিছু গোয়েন্দা সংস্থা গুপ্তহত্যা, সামরিক অভ্যূথ্থানের সাথে সংশ্লিষ্ট।
বই
সাময়িকি
চিত্ত রঞ্জন দত্ত
চিত্ত রঞ্জন দত্ত (সি আর দত্ত) (জন্ম: ১ জানুয়ারি, ১৯২৭) বাংলাদেশের মুক্তিযুদ্ধের একজন সেক্টর কমান্ডার। তিনি ৪নং সেক্টরের সেক্টর কমান্ডারের দায়িত্ব পালন করেছেন। মুক্তিযুদ্ধে বিশেষ অবদানের জন্য তিনি বীর উত্তম খেতাবে ভূষিত হন। তিনি 'সেক্টর কমান্ডার্স ফোরামের সাথে যুক্ত।
চিত্ত রঞ্জন দত্তের জন্ম ১৯২৭ সালের ১ জানুয়ারি আসামের শিলংয়ে। তাঁর পৈতৃক বাড়ি হবিগঞ্জের চুনারুঘাট উপজেলার মিরাশি গ্রামে। তাঁর বাবার নাম উপেন্দ্র চন্দ্র দত্ত এবং মায়ের নাম লাবণ্য প্রভা দত্ত। শিলং-এর 'লাবান গভর্নমেন্ট হাইস্কুল' -এ দ্বিতীয় শ্রেণী পর্যন্ত পড়াশোনা করেছিলেন৷ পরবর্তীকালে বাবা চাকরি থেকে অবসর নিয়ে হবিগঞ্জে এসে স্থায়ী বসবাস শুরু করেন৷ হবিগঞ্জ গভর্নমেন্ট হাই স্কুল থেকে ১৯৪৪ সালে তিনি মাধ্যমিক পাশ করেন। পরবর্তীতে কলকাতার আশুতোষ কলেজে বিজ্ঞান শাখায় ভর্তি হয়ে ছাত্রাবাসে থাকা শুরু করেন তিনি৷ পরবর্তীতে খুলনার দৌলতপুর কলেজের বিজ্ঞান শাখায় ভর্তি হন৷ পরে এই কলেজ থেকেই বি.এস.সি পাশ করেন৷
চিত্ত রঞ্জন দত্ত ১৯৫১ সালে পাকিস্তান সেনাবাহিনীতে যোগ দেন৷ কিছুদিন পর 'সেকেন্ড লেফটেনেন্ট' পদে কমিশন পান। ১৯৬৫ সালে সৈনিক জীবনে প্রথম যুদ্ধে লড়েন তিনি৷ ১৯৬৫ সালের পাক-ভারত যুদ্ধে পাকিস্তানের হয়ে আসালং এ একটা কোম্পানির কমান্ডার হিসেবে যুদ্ধ করেন তিনি৷ এই যুদ্ধে বীরত্বপূর্ণ অবদানের জন্য পাকিস্তান সরকার তাঁকে পুরস্কৃত করে৷
১০ এপ্রিল মুজিবনগর সরকার গঠিত হওয়ার পর তাজউদ্দীন আহমেদকে প্রধানমন্ত্রী মনোনীত করা হয় এবং মুক্তিযুদ্ধের প্রধান সেনাপতি হিসেব দায়িত্ব দেয়া হয় এম.এ.জি ওসমানীকে। তিনি বাংলাদশেকে মোট ১১টি সেক্টরে ভাগ করে নেন৷ সিলেট জেলার পূর্বাঞ্চল এবং খোয়াই শায়স্তাগঞ্জ রেল লাইন বাদে পূর্ব ও উত্তর দিকে সিলেট ডাউকি সড়ক পর্যন্ত এলাকা নিয়ে ৪নং সেক্টর গঠন করা হয় এবং এই সেক্টরের কমান্ডার নিযুক্ত হন চিত্ত রঞ্জন দত্ত৷ সেক্টর কমান্ডার হিসেবে দায়িত্ব পাওয়ার পর সিলেটের রশীদপুরে প্রথমে ক্যাম্প বানান তিনি৷ চারপাশের বিস্তীর্ণ এলাকা জুড়ে চা বাগান৷ চা বাগানের আড়ালকে কাজে লাগিয়ে তিনি যুদ্ধের কৌশল নির্ধারণ করে দিতেন৷ পরবর্তী সময়ে তিনি যুদ্ধের আক্রমণের সুবিধার্থে রশীদপুর ছেড়ে মৌলভীবাজারে ক্যাম্প স্থাপন করেন৷
চিত্ত রঞ্জন দত্ত ১৯৭২ সালে রংপুরে ব্রিগেড কমান্ডার হিসেবে নিযুক্ত হন৷ সেখানে তিনি গুরুত্বপূর্ণ অবদান রাখেন৷ ১৯৭৩ সালে স্বাধীন বাংলাদেশের জন্য সীমান্ত রক্ষা প্রহরী গঠনের প্রয়োজনীয়তা অনুভব করে সরকার৷ এই বিষয়ে চিত্ত রঞ্জন দত্তকে দায়িত্ব দেয় বাংলাদেশ সরকার৷ পরবর্তীকালে তিনি সীমান্ত রক্ষা প্রহরী গঠন করেন এবং নাম দেন বাংলাদেশ রাইফেলস। বর্তমানে এ বাহিনীর নাম বর্ডার গার্ড বাংলাদেশ। চিত্ত রঞ্জন দত্ত ছিলেন বাংলাদেশ রাইফেলসের প্রথম ডাইরেক্টর জেনারেল। এছাড়া ১৯৭১-এর পর থেকে ১৯৮৪ সাল পর্যন্ত তাঁকে নানা ধরনের দায়িত্ব পালন করতে হয়৷ ১৯৭৪ সাল থেকে ১৯৭৬ সাল পর্যন্ত তিনি হেড কোয়ার্টার চিফ অব লজিস্টিক হিসেবে দায়িত্ব পালন করেন৷ ১৯৭৭ সালে মুক্তিযোদ্ধা কল্যাণ ট্রাস্টের চেয়ারম্যানের দায়িত্ব নেন৷ ১৯৭৯ সালে বি আর টি সি এর চেয়ারম্যান হিসেবে কিছুদিন দায়িত্ব পালনের পর ১৯৮২ সালে তিনি পুনরায় মুক্তিযোদ্ধা কল্যাণ ট্রাস্টের চেয়ারম্যান নিযুক্ত হন৷ ১৯৮৪ সালে তিনি অবসর গ্রহণ করেন৷
মুক্তিযুদ্ধে বীরত্বপূর্ণ অবদানের জন্য চিত্ত রঞ্জন দত্ত বীর উত্তম খেতাবে ভূষিত হন৷ এছাড়া ঢাকার কাঁটাবন থেকে কারওয়ান বাজার সিগন্যাল পর্যন্ত সড়কটি 'বীরউত্তম সি আর দত্ত' সড়ক নামে নামকরণ করা হয়।
কার্তিকেয় (তারা)
কার্তিকেয় (Bellatrix, গামা অরিয়নিস) কালপুরুষ নক্ষত্রমন্ডলের তৃতীয় উজ্জ্ব্ল এবং পৃথিবীর আকাশে সাতাশতম উজ্জ্ব্ল তারা। এটি দ্বিতীয় মাত্রার তারাগুলোর মধ্যে অন্যতম। এর অপর নাম হচ্ছে নারী যোদ্ধা (Warrior woman) । কার্তিকেয় তারাটি কালপুরুষ শিকারীর বাম কাঁধে অবস্থিত। কার্তিকেয় কালপুরুষ নক্ষত্রমন্ডলের চারটি দিকনির্দেষক তারাগুলোর মধ্যে অন্যতম।
কার্তিকেয় একটি বড় তারা যার ভর সূর্যের ভরের ৮.৪ গুণ। এর বয়স প্রায় ২০০ লক্ষ্য বছর এবং হাইড্রোজেনকে এর কেন্দ্রে শোষন করে একটি অতিদানব তারায় পরিনত হতে এই ভরের একটি তারার জন্য সময়টি যথেষ্ট। এর বহির্পৃষ্ঠের তাপমাত্রা প্রায় ২২,০০০ কেলভিন যা সূর্যের পৃষ্ঠের (৫,৭৭৮ কেলভিন) তাপমাত্রার তুলনায় অনেক বেশি। এই উচ্চ তাপমাত্রার কারণে কার্তিকেয় তারাটিকে নীলাভ সাদা বর্ণের দেখায় যা 'বি' ধরণের তারার অন্যতম বৈশিষ্ট । এর ব্যাসার্ধ সূর্যের ব্যাসার্ধের ৬ গুণ এবং এটি সৌরমন্ডল থেকে ২৫০ আলোকবর্ষ দূরে অবস্থিত।
\end{align}
আলী বিন হুসাইন
আলী বিন হুসাইন (১৮৭৯-১৯৩৫) ছিলেন তৎকালীন হেজাজের বাদশাহ যা বর্তমানে সৌদি আরবের অন্তর্গত। ১৯২৪ সালের অক্টোবর থেকে ১৯২৫ সালের ডিসেম্বর পর্যন্ত মক্কার প্রশাসক ছিলেন। তিনি ছিলেন হেজাজের প্রথম আধুনিক বাদশাহ হুসাইন বিন আলীর জ্যেষ্ঠ সন্তান এবং সম্ভ্রান্ত আল-হাশিম পরিবারের সদস্য। তার পিতার মৃত্যুর পর রাজত্বের সাথে তিনি খলিফার উপাধি লাভ করেন।
আলী বিন হুসাইন মক্কায় জন্মগ্রহণ করেন এবং ইস্তাম্বুলের ঘালাতা সেরাই কলেজে(গালাতাসারাই হাই স্কুল) শিক্ষালাভ করেন। তার পিতা হুসাইন বিন আলি ১৯০৮ সালে উসমানীয় সম্রাটের দ্বারা মক্কার প্রশাসক হিসেবে নিয়োগপ্রাপ্ত হন। তরুণ তুর্কিদের সাথে তার সম্পর্ক ধীরে ধীরে কঠিন হয়ে পড়ে এবং ১৯১৬ সালে তিনি তুর্কীদের বিরুদ্ধে সংগঠিত আরব বিদ্রোহের অন্যতম নেতায় পরিণত হন। বিদ্রোহ সফল হওয়ার পর তিনি ব্রিটিশদের সমর্থনে হেজাজের বাদশাহ হন। তার ভাই আবদুল্লাহ ও ফয়সালকে যথাক্রমে জর্ডান ও ইরাকের বাদশাহ বানানো হয়। আলী আরবে তার পিতার উত্তরাধিকারী হিসেবে থেকে যান।
বাদশাহ হুসাইন রিয়াদের আল সৌদ বংশীয়দের সাথে সংঘর্ষে জড়িয়ে পড়েন। সৌদের সাথে লড়াইয়ে পরাজয়ের পর বাদশাহ হুসাইন ১৯২৪ সালের ৩ অক্টোবর তার সব ধর্মনিরপেক্ষ পদবী তার সন্তান আলীকে প্রদান করেন। ইতিপূর্বে হুসাইন সেই বছরের মার্চে খলিফা উপাধি ধারণ করেন। একই বছরের ডিসেম্বরে সৌদি বাহিনী চূড়ান্তভাবে হেজাজ দখল করে নেয় এবং হেজাজকে সৌদি রাজতন্ত্রের সাথে একীভূত করে। আলী এবং তার পরিবার ইরাকে পালিয়ে যান।
আলী বিন হুসাইন ১৯৩৫ সালে ইরাকের বাগদাদে মৃত্যুবরণ করেন। তার চার কন্যা ও এক পুত্র ছিল।
১৯০৬ সালে আলী মক্কার প্রশাসক আমীর আবদুল্লাহ বিন মুহাম্মদ পাশার কন্যা নাফিসা খানুমকে বিয়ে করেন। তাদের এক পুত্র ও চার কন্যা ছিল।
পানিপথের যুদ্ধ
ইন্ডিয়ার হরিয়ানা প্রদেশের পানিপথ নামক স্হানে তিনটি বিখ্যাত যুদ্ধ সংগঠিত হয়েছিল যে যুদ্ধগুলি ইতিহাসে পানিপথ যুদ্ধ নামে পরিচিত। এই শহরটি ' উইভিং সিটি অফ ইণ্ডিয়া ' নামে পরিচিত।
গণিতের লুকাসীয় অধ্যাপক
লুকাসিয়ান প্রফেসর অব ম্যাথমেটিক্স হলো কেমব্রিজ বিশ্ববিদ্যালয় এর গণিতের একটি অধ্যাপকের পদ। এটি সারা বিশ্বের অনতম সম্মানজনক শিক্ষাপ্রতিষ্ঠানের পদ। ১৬৬৩ সালে হেনরি লুকাস এই পদটি প্রবর্তন করেন।
হেনরী লুকাস তার উইলে কেমব্রিজ বিশ্ববিদ্যালয়কে প্রায় ৪০০০ বই দান করে যান।
ঊষা
ঊষা তারাটি , সাধারণত Alnitak () বা "জিটা ওরি" (ζ Ori) নামে পরিচিত। কালপুরুষ বা ওরিয়ন নক্ষত্রমণ্ডলে জিটা ক্রমাঙ্কিত এই তারাটি প্রায় ৮০০ আলোকবর্ষ দূরে 'ট্রিপল স্টার' হিসেবে অবস্থিত, যাদের খালি চোখে আলাদা করা সম্ভব নয়। এই তারাটি আরো দুটি দৃশ্যতঃ পৃথক তারা অনিরুদ্ধ (Alnilam)এবং চিত্রলেখ (Mintaka)-এর সমন্বয়ে কালপুরুষের কোমরবন্ধ (Orion's Belt) গঠন করে। কাছাকাছি এক সরলরেখা বরাবর পাশাপাশি এই তিনটি তারা থাকায় কালপুরুষের কোমরবন্ধ দ্বারা কালপুরুষকে খুঁজে পাওয়া সহজ। কোমরবন্ধের ঝুলে থাকা দিকটির বাহিরের তারাটিই হল ঊষা। ঊষা নিজে আবার আমাদের দৃশ্যপথে প্রায় সমরৈখিক (তাই দৃশ্যতঃ অপৃথক্য) তিনটি তারার সমন্বয় (ট্রিপল স্টার) যাদের মধ্যে প্রধান তারাটি একটি গরম নীল অতিদানব তারা যার পরম প্রভার মান -৫.২৫ এবং "ও শ্রেণীর" অর্থাৎ প্রকৃত উজ্জ্ব্লতার হিসাবে উজ্জ্বলতম তারাদের মধ্যে আপাতভাবে উজ্জ্বলতম যখন দৃশ্যমান প্রভা +২.০৪। তবে 
অবশ্য পৃথবীর নিকটে থাকার জন্য লুব্ধক ইত্যাদি অনেক তারা প্রকৃত প্রভায় অনেক কম উজ্জ্বল (+১.৪২) হয়েও আপাত প্রভায় ঊষার থেকে উজ্জ্বলতর (লুব্ধকের দৃশ্যমান প্রভা -১.৪৬)।
ঊষা তারাটি অতি প্রাচীন কাল থেকেই সুপরিচিত এবং এই তারাটি কালপুরুষের কোমরবন্ধে থাকায় এর ব্যাপক সাংস্কৃতিক তাত্পর্য হয়েছে। ১৮১৯ সালে একজন অপেশাদার জার্মান জ্যোতির্বিজ্ঞানী জর্জ কে. কোনস্কি সর্বপ্রথম এই তারাটিকে দ্বৈত তারা (double star) হিসেবে উল্লেখ করেন। অতি সম্প্রতি ১৯৯৮ সালে লয়েল মানমন্দিরের একটি দল প্রধান উজ্জ্ব্লল তারাটি খুঁজে পায় যেটা সূক্ষ্ণ বর্ণালীর পরিমাপের যন্ত্রের সাহায্যে ১৯৭০ দশকে ধারনা করা হয়েছিল। প্রাথমিকভাবে ধারনা করা হয়েছিল যে, এই তারাটি ১৫০০ আলোকবর্ষ দূরে অবস্থিত কিন্তু হিপ্পারকস নামক কৃত্রিম উপগ্রহের সাহায্যে সঠিক দূরত্ব মাপা সম্ভব হয় যার মান ৭০০ আলোকবর্ষ।
ঊষাজগৎ তিনটি তারার সমন্বয়ে গঠিত এবং কালপুরুষ কোমরবন্ধের পূর্বদিকে সৌরজগৎ হতে প্রায় ৮০০ আলোকবর্ষ দূরে অবস্থিত। প্রধান তারাটি যা Alnitak A নামে পরিচিত, আসলে দুটি তারার সমন্বয়ে গঠিত। একটি হল Alnitak Aa (একটি নীল অতিদানব তারা, প্রকৃত প্রভা -৫.২৫ এবং আপাত প্রভা ২.০) অপরটি হল Alnitak Ab (একটি নীল বামন তারা, প্রকৃত প্রভা -৩.০ এবং আপাত প্রভা ৪.০, ১৯৯৮ সালে আবিষ্কৃত)। Alnitak Aa সূর্যের ভরের ২৮ গুণ এবং ব্যাসের ২০ গুণ বড়। Alnitak B একটি 'টাইপ বি' তারা এবং প্রতি ১,৫০০ বছরে Alnitak Aa-এর কক্ষপথে একবার প্রদক্ষিণ করে। চতূর্থ একটি তারা Alnitak C এর ধারণা করা হয়েছিল কিন্তু তা Aa-Ab-B গোষ্ঠীর বলে প্রমাণ করা সম্ভব হয়নি।
নাক্ষত্রিক বাতাবরণ
নাক্ষত্রিক বাতাবরণ (ইংরেজি ভাষায়: Stellar atmosphere) বলতে তারার সবচেয়ে বাইরের অংশটিকে বোঝায়। এর সংজ্ঞা দুইভাবে দেয়া যায়, তাত্ত্বিক ও ব্যবহারিক। তাত্ত্বিক দৃষ্টিকোণ থেকে বলতে হয়, তারার যে অংশটির কোন নিজস্ব শক্তির উৎস নেই বরং যেখানে কেবল কেন্দ্র থেকে আসা বিকিরণীয় শক্তির পুনর্বণ্টন ঘটে সেই অংশের নাম বাতাবরণ। আর ব্যবহারিক দৃষ্টিকোণ থেকে বলতে হয়, তারার যে অংশটি বহির্মুখী বিকিরণের জন্য স্বচ্ছ, অর্থাৎ যে অংশ থেকে বিকিরণ বাইরে বেরিয়ে যেতে পারে তারই নাম বাতাবরণ।
সূর্যের মত একটি তারার একেবারে কেন্দ্র থেকে বাইরের দিকে যেতে থাকলে যে অঞ্চলগুলো দেখা যায় তা হল: কোর, বিকিরণীয় অঞ্চল, পরিচলনীয় অঞ্চল এবং সবশেষে বাতাবরণ। বাতাবরণটি তারার সমগ্র আকারের তুলনায় খুবই ছোট। বাতাবরণ নিজেও আবার কয়েকটি অংশ নিয়ে গঠিত। ভেতর থেকে বাইরের দিকে বাতাবরণের অংশগুলো হচ্ছে:একটি পূর্ণ সূর্যগ্রহণের সময় সূর্যের আলোকমণ্ডল ঢেকে যায়, দেখা যায় কেবল বাতাবরণের অন্য স্তরগুলো। গ্রহণের সময় সূর্যের বর্ণমণ্ডলকে গোলাপী আভাযুক্ত আর্ক হিসেবে এবং কিরীটকে গুচ্ছবদ্ধ হেলো হিসেবে দেখা যায়। আবরণী বিষমতারায় এই একই ঘটনার কারণে দানবীয় তারার বর্ণমণ্ডল দৃশ্যমান হয়ে উঠতে পারে। বাতাবরণের আকার তারার বিবর্তনীয় দশার উপর ভিত্তি করে একেক রকম হতে পারে, যেমন, প্রধান ধারার তারা, লোহিত দানব তারা, শ্বেত বামন এবং নিউট্রন তারার বাতাবরণের আকার যথাক্রমে ১০০ - ১০০০ কিলোমিটার, ১০ হাজার - ১ লক্ষ কিমি, ১০ মিটার এবং ১ মিটার।
বেথলেহেমের তারা
খিস্ট ধর্মের বিশ্বাসমতে বেথলেহেমের তারা (ইংরেজি ভাষায়: Star of Bethlehem) বা ক্রিসমাস তারা যীশু খ্রিস্টের জন্ম সম্পর্কে বাইবেলে বর্ণীত ম্যাজাই বা পণ্ডিত ব্যক্তিদের জানিয়েছিল এবং এই তারাকে অনুসরণ করেই তারা বেথলেহেম শহরে পৌঁছেছিলেন। ম্যাথিউয়ের গসপেলে এই তারার কথা আছে, যেখানে বর্ণীত আছে প্রাচ্যের কয়েকজন পণ্ডিত এই তারা দেখে উদ্বুদ্ধ হয়ে জেরুজালেম যান। সেখানে তারা জুডিয়া সম্রাজ্যের রাজা হেরোদের সাথে দেখা করে জিজ্ঞেস করেন ইহুদিদের রাজার জন্ম কোথায় হয়েছে। হেরোদ মিকাহ-এর বইয়ের একটি বাণীকে ভবিষ্যদ্বাণী হিসেবে বিবেচনা করে তাদেরকে জেরুজালেমের কাছে একটি ছোট্ট গ্রাম বেথলেহেমের পথ দেখিয়ে দেন। তারা ম্যাজাইদেরকে যীশুর বাড়িতে পৌঁছে দেয় এবং সেখানে তারা শিশু যীশুর উদ্দেশ্যে শ্রদ্ধা নিবেদন করে এবং তাকে উপহার সামগ্রী দেয়। এরপর দৈব বাণীর মাধ্যমে পণ্ডিতরা জানতে পারেন যে তাদের হেরোদের কাছে ফিরে যাওয়া ঠিক হবে না, অগত্য তারা ভিন্ন একটি পথ অনুসরণ করে নিজের দেশে ফিরে যান।
অনেক খ্রিস্টান তারাটিকে যীশু বা মেসাইয়া-র জন্ম নির্দেশকারী একটি অলৌকিক ঘটনা হিসেবে দেখেন। অনেক ধর্মবেত্তার মতে এই তারা একটি ভবিষ্যদ্বাণীকে সত্য প্রমাণ করেছে। অন্যদিকে জ্যোতির্বিজ্ঞানীরা তারাটির ভৌত বা প্রাকৃতিক কারণ নির্ণয়ের অনেক চেষ্টা করেছেন। তারা বৃহস্পতি এবং শনি গ্রহের সংযোগ, ধূমকেতু বা অতিনবতারা ইত্যাদির মাধ্যমে এটি ব্যাখ্যার চেষ্টা করেছেন।
বিখ্যাত অনেক পণ্ডিত আবার ঘটনাটির ঐতিহাসিক সত্যতা নিয়ে প্রশ্ন তুলেছেন। তাদের দাবী হচ্ছে গসপেলের লেখক ম্যাথিউ ধর্মের খাতিরে এই গল্প উদ্ভাবন করেছেন।
ক্রিসমাস মৌসুমে নভোথিয়েটারে এই তারা দেখানোটা বেশ জনপ্রিয় হয়ে উঠেছে। যদিও বাইবেলের ভাষ্য অনুযায়ী যীশুর জন্মের অন্তত কয়েক মাস পর পণ্ডিতরা তাকে দেখতে এসেছিলেন। এই সাক্ষাতের ঘটনাটি "এপিফ্যানি" নামক একটি আলাদা অনুষ্ঠানের মাধ্যমে খ্রিস্টানরা উদযাপন করে। ল্যুকের গসপেলের গবাদি-পশু সংক্রান্ত দৃশ্যটি উপস্থাপন করতে গিয়ে অনেকে তারাটির কথা বলেন যদিও গসপেলটিতে তারা এবং পণ্ডিতদের ভ্রমণের কোন কথা নেই।
কেপলার অনুমিতি
১৬১১ সালে জার্মান জ্যোতির্বিদ ও গণিতবিদ ইয়োহানেস কেপলার প্রস্তাব করেছিলেন যে, বদ্ধ সজ্জা (close packing) সম্ভাব্য সবচেয়ে নিবিড় গোলক সজ্জা (sphere packing), তার নাম অনুসারে এই গাণিতিক অনুমানটির নাম রাখা হয়েছে কেপলার অনুমিতি (ইংরেজি ভাষায়: Kepler conjecture)। উল্লেখ্য ঘনকীয় (cubic) বা ষড়ভুজীয় (hexagonal) দুই ধরণেরই হতে পারে যাদের সর্বোচ্চ ঘনত্ব formula_1 বা ৭৪% এর একটু বেশি।
১৯৯৮ সালে মার্কিন গণিতবিদ "টমাস ক্যালিস্টার হেইলস" কেপলার অনুমিতি প্রমাণ করতে পেরেছেন বলে দাবী করেন। তার প্রমাণটি বেশ দীর্ঘ ছিল, তিনি Fejes Tóth কর্তৃক ১৯৫৩ সালে প্রস্তাবিত একটি পদ্ধতি অনুসরণ করে কম্পিউটার সিম্যুলেশনের মাধ্যমে অনেক ধরণের বিন্যাস নিয়ে পরীক্ষা চালিয়ে দেখার চেষ্টা করেন সকল ক্ষেত্রে অনুমিতিটি সঠিক কিনা। তার সিম্যুলেশনের কারণে বর্তমানে কেপলার অনুমিতিকে ৯৯% সঠিক বলা যায় এবং এটিকে একটি তত্ত্ব হিসেবে প্রহণ করার সময় প্রায় এসে গেছে।
পাদোয়া
পাদোয়া (ইতালীয় ভাষায়: Padova, লাতিন: Patavium, ভেনেতা: Padoa, প্রাচীন জার্মান: Esten) উত্তর ইতালির ভেনেতো অঞ্চলের একটি শহর এবং কমিউন। এটি সেদেশের পাদোয়া প্রদেশের রাজধানী এবং সে অঞ্চলের অর্থনৈতিক কেন্দ্রে ও যোগাযোগের কেন্দ্রস্থল। ২০১১ সালের হিসাব অনুযায়ী শহরটির জনসংখ্যা আনুমানিক ২১৪,০০০। একে অনেক সময় ভেনিস এবং ত্রেভিসো শহরের সাথে মিলিয়ে "পাদোয়া-ত্রেভিসো-ভেনিস" মেট্রোপলিটন অঞ্চলের অন্তর্ভুক্ত করা হয় যার মোট জনসংখ্যা প্রায় ১,৬০০,০০০।
শহরটির অবস্থান ভেনিস থেকে ৪০ কিলোমিটার পশ্চিমে এবং ভিচেনজা থেকে ২৯ কিলোমিটার দক্ষিণ-পূর্বে বাক্কিলিওনে নদীর তীরে। ব্রেন্তা নদী এক সময় এ শহরের মধ্যে দিয়ে যেতো যদিও বর্তমানে তা কেবল উত্তরের জেলাগুলোর মাঝ দিয়ে দিয়ে অতিক্রম করে। পাদোয়ার কৃষি ব্যবস্থা ভেনেতা সমভূমিকেন্দ্রিক। শহরের উত্তর-পশ্চিমে রয়েছে "কোলি এওগানেই" নামক পর্বতমালা যার প্রশংসা করেছেন রোমান কবি লুকান, মার্শাল, মধ্যযুগীয় ইতালির কবি পেত্রার্ক, উগো ফোস্কোলো এবং ইংরেজ কবি পার্সি বিশ শেলি।
এই শহরেই অবস্থিত পৃথিবীর অন্যতম প্রাচীন বিশ্ববিদ্যালয় ইউনিভার্সিটি অফ পাদোয়া যা প্রায় ৮০০ বছরের পুরনো। রেনেসাঁ যুগের বিজ্ঞানী ও দার্শনিক গালিলেও গালিলেই এর অধ্যাপক ছিলেন।
উইলিয়াম শেক্সপিয়ারের নাটক দ্য টেইমিং অফ দ্য শ্রু এর অধিকাংশ ঘটনা ঘটেছে এই শহরে।
টালসা, ওকলাহোমা
টালসা () হচ্ছে মার্কিন অঙ্গরাজ্য ওকলাহোমার দ্বিতীয় বৃহত্তম শহর এবং জনসংখ্যার ভিত্তিতে যুক্তরাষ্ট্রের ৪৬তম বৃহত্তম শহর। ২০১০ সালের আদমশুমারী অনুযায়ী শহরটি মোট জনসংখ্যা ৩,৯১,৯০৬। এটি টালসা মেট্রোপলিটান এলাকার মূল পৌরসভা। ২০১০ সালের হিসাব অনুযায়ী টালসা মেট্রোপলিটান এলাকার জনসংখ্যা ৯,৩৭,৪৭৮ ও মেট্রোপলিটান এলাকার বাইরে বর্ধিত অংশের জনসংখ্যা হচ্ছে ৯,৮৮,৪৫৪। ধারণা করা হচ্ছে টালসা শহরের বর্ধিত অংশের জনসংখ্যা ২০১২-এর মধ্যে ১০ লক্ষ ছাড়িয়ে যাবে। শহরটি প্রশানিকভাবে একটি কাউন্টি সিট হিসেবেও ভূমিকা পালনা করে যা টালসা কাউন্টি নামে পরিচিত। ওকলাহোমার কাউন্টিগুলোর মধ্যে টালসার জনসংখ্যার ঘনত্ব সবচেয়ে বেশি, এবং পরবর্তীতে এটি রজার্স, ওসাজে, এবং ওয়াগোনার কাউন্টিতে ভাগ করা হয়।
১৮২৮ থেকে ১৮৩৬ খ্রিস্টাব্দের মধ্যে ক্রিক নেটিভ আমেরিকান গোত্রের লোচাপোকা ব্যান্ডের অধিবাসীরা এই শহরের গোড়াপত্তন করেন। ১৯২১ সালে এখানেই সংঘটিত হয়েছিলো টালসা বর্ণবাদী দাঙ্গা, যা যুক্তরাষ্ট্রের ইতিহাসে অন্যতম বড় ও ধ্বংসাত্মক বর্ণবাদী সহিংসতাগুলোর একটি। বিশ শতকের বেশিরভাগ সময় জুড়ে এই শহরটি ডাক নাম ছিলো ‘বিশ্বের তেল রাজধানী’, এবং এটি ছিলো মার্কিন তেল শিল্পের অন্যতম গুরুত্বপূর্ণ কেন্দ্রস্থল। আরও কয়েকটি শহরের সাথে মিলে টালসা মার্কিন যুক্তরাষ্ট্রের অন্যতম বিখ্যাত মহাসড়ক ইউ.এস. রুট ৬৬-এর জনক। এছাড়াও শহরটি তার ওয়েস্টার্ন সুইং সঙ্গীতের জন্যও বিখ্যাত।
টালসার অর্থনীতি খুব বেশিমাত্রায় তেলশিল্পের ওপর নির্ভরশীল হলেও অর্থনৈতিক গতিপরিবর্তন ও বৈচিত্রের রেশ ধরে শহরটিতে শক্তি, অর্থসংস্থান, বিমান, টেলিযোগাযোগ ও প্রযুক্তি ক্ষেত্রেও বিভিন্ন শিল্প গড়ে উঠেছে। ম্যাকক্লেললান-কের আরকানস রিভার নেভিগেশন সিস্টেমের শুরুতে অবস্থিত টালসা পোর্ট অফ ক্যাটুসা হচ্ছে যুক্তরাষ্ট্রের অন্যতম গুরুত্বপূর্ণ অভ্যন্তরীণ নদীবন্দর যার সাথে আন্তর্জাতিক জলভাগের যোগাযোগ রয়েছে। শহরের অভ্যন্তরে অবস্থিত দুইটি উচ্চশিক্ষা প্রদানকারী প্রতিষ্ঠান পরিচালিত হয় ন্যাশনাল কলেজিয়েট অ্যাথলেটিক অ্যাসোসিয়েশনের ১ম ডিভিশন, ওরাল রবার্টস বিশ্ববিদ্যালয় ও টালসা বিশ্ববিদ্যালয়ের মাধ্যমে।
মার্কিন যুক্তরাষ্ট্রের অন্যতম টর্নেডো প্রবণ এলাকা টর্নেডো অ্যালের অন্তর্গত টালসার আবহাওয়া যথেষ্ট গোলযোগপূর্ণ। অবস্থানগত দিক থেকে শহরটি আরকানস’ নদীর পাশে ও উত্তরপূর্ব ওকলাহোমায় অবস্থিত ওজার্ক পর্বতমালার পাদদেশে অবস্থিত। ওকলাহোমার এই অংশটি ‘গ্রিন কান্ট্রি’ নামেও সমধিক পরিচিত। টালসা শহরকে ওকলাহোমার সাংস্কৃতিক ও কলা কেন্দ্র হিসেবে অভিহিত করা হয়। টালসায় রয়েছে দুইটি বিশ্বখ্যাত শিল্পকলা জাদুঘর, পূর্ণকালীন অপেরা ও ব্যালে প্রতিষ্ঠান, এবং যুক্তরাষ্ট্রের অন্যতম বৃহৎ আর্ট ডেকো ধাঁচের স্থাপত্যশিল্প। পার্টনার্স ফর লিভেবল কমিউনিটিস, ফোর্বস, এবং রিলোকেট অ্যামেরিকার মানদণ্ডে শহরটি যুক্তরাষ্ট্রের বাসযোগ্য অন্যতম বড় শহরগুলোর একটি হিসেবে বিবেচিত হয়েছে। টালসার অধিবাসীরা ‘টালসান’ নামে পরিচিত।